MTÜ PARTNERID TEGEVUSPIIRKONNA

VÄLIS- JA SISEKESKKONNA ANALÜÜS

NING

PROBLEEMIDE JA VAJADUSTE

UURING

Rakvere 2014

SISUKORD

[1. MTÜ PARTNERID KOOSTÖÖPIIRKONNA VÄLISKESKKONNA ANALÜÜS 4](#_Toc433026939)

[1.1 Tegevuspiirkonna geograafiliste näitajate analüüs 4](#_Toc433026940)

[1.2 Tegevuspiirkonna rahvastiku analüüs ja prognoos aastani 2020 7](#_Toc433026941)

[1.3 Majanduskeskkonna analüüs 19](#_Toc433026942)

[1.3.1 Peamised majandusharud, ettevõtete õiguslike vormide ja tegevusalade võrdlus 19](#_Toc433026943)

[1.3.2 Ettevõtlusaktiivsus 22](#_Toc433026944)

[1.3.3 Ettevõtlusalad 24](#_Toc433026945)

[1.3.4 Teenused 25](#_Toc433026946)

[1.3.5 Tööhõive 26](#_Toc433026947)

[1.3.6 Elanike sissetulekud 29](#_Toc433026948)

[1.4 Elukeskkonna, kultuuri- ja sotsiaalvaldkonna analüüs 32](#_Toc433026949)

[1.4.1 Tehniline infrastruktuur 32](#_Toc433026950)

[1.4.2 Sotsiaalne infrastruktuur 36](#_Toc433026951)

[1.4.3 Kogukonnad ning kultuuri- ja seltsitegevus 37](#_Toc433026952)

[1.5 Väliskeskkonna mõju piirkonnale 42](#_Toc433026953)

[2. MTÜ PARTNERID KOOSTÖÖPIIRKONNA SISEKESKKONNA ANALÜÜS 46](#_Toc433026954)

[2.1 MTÜ Partnerid juhtimisprotsessid 46](#_Toc433026955)

[2.2 MTÜ Partnerid teenused eelneval strateegia perioodil 48](#_Toc433026956)

[2.3 Partnerlusvõrgustiku põhimõtted, koostöö alused ja rollijaotus 49](#_Toc433026957)

[2.4 Majanduslik elujõulisus 51](#_Toc433026958)

[2.5 Organisatsiooni panus eelneval strateegia perioodil 52](#_Toc433026959)

[3. MTÜ PARTNERID KOOSTÖÖPIIRKONNA TÄNASED KITSASKOHAD JA VAJADUSED TEGEVUSVALDKONDADE LÕIKES 54](#_Toc433026960)

[3.1 Piirkonna omavalitsuste arengukavade valdkondade tugevuste ning nõrkuste võrdlus ja ühisosa 54](#_Toc433026961)

[3.2 Piirkonna omavalitsuste arengukavade valdkondade eesmärkide võrdlus ja ühisosa 59](#_Toc433026962)

[3.3 Piirkonna omavalitsuste valdkondade tegevuskavade võrdlus ja ühisosa 60](#_Toc433026963)

[3.4 Piirkonna omavalitsuste arenguvajadused ja potentsiaal 63](#_Toc433026964)

[3.5. Piirkonna omavalitsuste visioonid 66](#_Toc433026965)

SISSEJUH**A**TUS

Käesoleva analüüsi eesmärgiks on koostada MTÜ Partnerid koostööpiirkonna välis- ja sisekeskkonna analüüs ning tuua välja tänased kitsaskohad ja vajadused.

Väliskeskkonna analüüsis tugineti eelkõige Statistikaameti, aga ka kohalike omavalitsuste arengukavades ja kodulehtedel toodud ning MTÜ Partnerid poolt koondatud andmetele.

Sisekeskkonna analüüs on koostatud tuginedes MTÜ Partnerid poolt koondatud andmetele, teostatud uuringutele ning vahehindamisele.

Tänased kitsaskohad ja vajadused tulenevad kohalike omavalitsuste arengukavadest ning arvestavad välis- ja sisekeskkonna analüüsi käigus saadud tulemusi.


Analüüs on koostatud ajavahemikus mai 2014 - juuli 2014.

# 1. MTÜ PARTNERID KOOSTÖÖPIIRKONNA VÄLISKESKKONNA ANALÜÜS

## 1.1 Tegevuspiirkonna geograafiliste näitajate analüüs

**Asend ja territoorium.** MTÜ Partnerid koostööpiirkond hõlmab kuue Lääne-Virumaa kohalikku omavalitsust: Kunda linn, Viru-Nigula vald, Sõmeru vald, Haljala vald, Rakvere vald, Vinni vald, kogupinnaga **1209,71** km2 (Joonis 1.1). Valdadest suurima pindalaga on Vinni, järgnevad Viru-Nigula, Haljala ning Sõmeru. Piirkonnas on 1 linn, 10 alevikku ja 140 küla.

MTÜ Partnerid koostööpiirkonna vallad asuvad kahel pool Tallinn-Narva raudteed, mis on Eesti tähtsaim raudteelõik ning loob head eeldused majanduse arenguks. Raudtee harulõik suundub Kunda sadamasse. Maanteeühendus vabariigi suuremate keskustega on piirkonna omavalitsustes hea. Loodusoludelt asuvad koostööpiirkonna vallad väga looduskaunis kohas. Piirkonnas on kaunid mere – ja jõeäärsed paigad, rohked seene- ja marjametsad, suur ala on kaetud metsaga.



*Joonis 1.1. MTÜ Partnerid koostööpiirkonna asend Eesti kaardil (Allikas: Maa-ameti X-GIS kaardirakendus).*

|  |  |
| --- | --- |
|  | **Vahemaa, km** |
| Tallinn | 99 |
| Tartu | 123 |
| Narva | 113 |
| Pärnu | 178 |
| Valga | 209 |

*Tabel 1.1. MTÜ Partnerid koostööpiirkonna kaugused suurematest keskustest Eestis (Allikas: Maanteeamet).*

**Looduskeskkond ja piirkonna tähtsamad loodusvarad.** MTÜ Partnerid koostööpiirkonna põhjapoolsed vallad asuvad Põhja-Eesti rannikumadalikul ning Viru lavamaal, lõunapoolsed aga Pandivere karstunud aluspõhjalise kõrgustiku idanõlval. Põhja-Eesti rannikumadalik on endine Soome lahe põhi, mis on maatõusu tulemusena järk-järgult mere alt vabanenud. Kõige enam leidub siin mere tegevuse tulemusena kujunenud setteid ja pinnavorme. Põhja-Eesti klindi ja rannikumadaliku kokkupuutekohale on kuhjunud ulatuslikud rusukalded, mis palistavad klindi jalamit. Viru lavamaa pinnamood on tasane, seda liigendavad vaid osaliselt mattunud Kunda, Pada ja Selja ürgorud. Pandivere kõrgustik on ordoviitsiumi ja siluri ladestu settekivimeist moodustunud aluspõhjalise tuumikuga ja valdavalt õhukese pinnakattega reljeefi suurvorm. Maapind on kõrge ja lainjas.

Põhjavesi ja allikad. Põhjavesi esineb pinnakattes, ordoviitsiumi, ordoviitsiumi-kambriumi ja kambriumi-vendi veekihtides. Piirkond on rikas karsti ja allikate poolest, kuna paikneb osaliselt Pandivere kõrgustiku võlvil ja põhjanõlval, kus karsti esineb rohkesti. Seega toimub maapinnalähedase põhjavee ja pinnavee kiire vahetus. Kuigi pinnakatte paksus võib ulatuda mitme meetrini, ei takista kividerohke moreen, kruus ja liiv pinnavee neeldumist mattunud karstivormidesse. Arvukad karstilehtrid ja lohud paiknevad valdavalt rühmiti, moodustades mitmesuguse suurusega välju. Koostööpiirkonna Tallinn – Narva raudteest põhja poole jääv ala asub allikarikkal ja soostunud kõrgustiku jalamil. Pindmisi karstivorme esineb väga vähe. Raudteest lõunas on kurisute poolest kõige karstirikkamad alad. Kurisud esinevad kas väiksemate rühmadena või paiknevad üksikult põllunõgudes. Mõned allikarühmad on veerikkad ja annavad väga olulist lisavett Selja jõkke. Allikate vesi pärineb ordoviitsiumi-siluri karstunud karbonaatkivimitest. *(Allikas: KOVide üldplaneeringud).*

Kaitsmata põhjaveega ala. Valdav osa Vinni valla territooriumist paikneb Pandivere karstunud aluspõhjalise kõrgustiku idanõlval. 2003. aastal loodi Pandivere- ja Adavere-Põltsamaa nitraaditundlik ala. Võrreldes ülejäänud Eestiga on nitraaditundliku ala eripäraks paiknemine aluspõhjalise tuumikuga kõrgustikul, mida läbivad arvukad tektooniliste rikete vööndid ning paiknevad ulatuslikud karstialad, kus toimub intensiivne põhjavee varude täienemine. Õhukese pinnakatte ja karstinähtuse tõttu liigub sademe- ja sulavesi kiiresti põhjavette, jõudmata piisavalt puhastuda, ja on reostusohtlik. Sellest tulenevalt on nitraaditundlikule alale veeseaduse alusel (RT I 1994, 40, 655) kehtestatud rangemad keskkonnakaitsenõuded põhja- ja pinnavee kaitseks, täiendavad piirangud väetamisele, loomühiku suurusele haritava maa kohta ning on keelatud reoveesette laotamine.

Maavarad. MTÜ Partnerid koostööpiirkonna vallad on loodusressursside poolest suhteliselt rikkad. Leidub lubjakivi, liiva, kruusa, fosforiiti, turvast, pinna- ja põhjavett ning põlevkivi. Koostööpiirkonna territooriumil asuvad suured passiivsed põlevkivi- ja fosforiidivarud. Üleriigilise tähtsusega maardlate hulka kuuluvad Eesti põlevkivimaardla, Toolse ja Rakvere fosforiidimaardlad (osaliselt) ning lubjakivimaardlad (Lõuna-Aru lubjakivikarjäär Sõmeru vallas). Turbavarudelt on maakonna rikkamad Vinni ja Viru-Nigula vallad. Suhteliselt tasane ja kõrge pinnamood soodustab piirkonnas tugevate tuulte puhumist, mistõttu tuuleenergia ettevõtjad on Viru-Nigula vallas leidnud sobiva koha tuulepargi ehitamiseks. (*Allikas: KOVide arengukavad; Haljala, Sõmeru, Vinni, Viru-Nigula valdade jäätmekavad).*

Mullad. Viljakad mullad on piirkonna suurim loodusrikkus. Põhjaosas on levinumad rendsiina (muld, mis on kujunenud kivisel ja tugevasti karbonaatsel lähtekivimil) ja gleimullad, lõuna pool aga leetjad mullad, mis on ühtlasi Eesti parimaid põllu- ja metsamuldi. Haritava maa boniteet piirkonnas on vahemikus 42,4 kuni 46,4 hindepunkti. Leetjas muld on hea veehoide (kuni 200 mm) ja produktsioonivõimega (kuni 20 t/ha), huumusesisaldusega 2,5–4%, tema huumus on täiuslik ja aktiivne. *(Allikas: Loit Reintami mullaveeb http://www.botany.ut.ee/mullaveeb/sisu/yldine.html)*

Kõlvikuline koosseis. MTÜ Partnerid koostööpiirkonna valdades on kõlvikulise koosseisu alusel enim metsamaad (43%) ning palju haritavat maad (38%) (Joonis 1.2).

*Joonis 1.2. Maakatastris registreeritud katastriüksused kõlvikulise koosseisu järgi (%) seisuga 31.12.2012 (Allikas: Lääne-Viru Maavalitsuse aastaraamat 2012).*

Klimaatilised tingimused.MTÜ Partnerid koostööpiirkonna valdade kliimale avaldab mõju mere lähedus – mõõdukalt külm talv, hiline ja jahe kevad, mõõdukalt soe suvi ning pikk ja soe sügis. Ilmastik on eriti vahelduv külmal aastaajal, kui tsüklonid toovad lund ja sula. Soojal aastaajal põhjustab suhteliselt jahe mereõhk sageli jahedat vihmast ilma. Kõrgrõhkkonnaga kaasneb kevadel päikesepaisteline, väheste sademetega ning hiliste öökülmadega kuiv ilm, sügisel varaste öökülmadega kuiv ilm. Talviti on ka kestvat pakast.

Sademete levikut mõjutab osaliselt Pandivere kõrgustik. Väike-Maarja hüdrometeoroloogiajaama andmetel on paljude aastate keskmine sademete hulk 570 mm, samal ajal võib see aga Pandivere lõunaosas ulatuda kuni 700 mm-ni. Kõige vihmasemad kuud on juuli ja august. Lumikatet on harilikult novembri esimesest poolest aprilli keskpaigani, püsiv lumekate kestab enamasti detsembri teisest poolest märtsi lõpuni. Lumikate püsib keskmiselt 130 päeva ja selle keskmine paksus 25-28 cm. Samal ajal võib lumerohkus olla üsna kõikuv. Atlandilt tulevate õhumasside tõttu esineb talvekuudel sageli sulasid, mis mõnel aastal hävitavad lumikatte täielikult. Pinnase maksimaalne külmumissügavus on 100-106 cm. Valdavateks tuulteks piirkonnas on loode- ja läänetuuled. (Allikas: KOVide arengukavad ja üldplaneeringud).

**Järeldused:**

* Soodne asukoht ettevõtluse arenguks Eesti kontekstis.
* Suhteliselt suure pindalaga koostööpiirkond.
* Suurte metsaalade ning viljakate põllumaade olemasolu.
* Loodusvaradest leidub lubjakivi, liiva, kruusa, fosforiiti, turvast, pinna- ja põhjavett ning põlevkivi.
* Omapärane ja mitmekesine loodus.
* Kliimale avaldab mõju mere lähedus.
* Rahulik ja turvaline elukeskkond.

## 1.2 Tegevuspiirkonna rahvastiku analüüs ja prognoos aastani 2020

**Rahvaarv ja selle muutus.** MTÜ Partnerid koostööpiirkonna omavalitsusüksuste elanike arv on 1989. ja 2011. aastate rahvaloenduste vahelisel perioodil vähenenud ühtekokku 4322 inimese võrra ehk 19% (Tabel 1.2). Omavalitsusüksuste lõikes on erinevused suured: kui Sõmeru rahvaarv on kahanenud 3%, siis Kunda rahvaarv 32%. Ülejäänud valdades jääb rahvastikukadu 10% ja 20% vahemikku. 1.01.2014 seisuga elas MTÜ Partnerid koostööpiirkonna omavalitsusüksustes Statistikaameti andmetel kokku 17 613 elanikku, Rahvastikuregistri andmetel aga 17 7979 elanikku. Rahvaarvude erinevus tuleneb erinevast rahvastiku arvestuse metoodikast nendes kahes institutsioonis.

|  |  |  |  |  |  |
| --- | --- | --- | --- | --- | --- |
|  | **Rahvaloendus** | | | **Statistika-amet** | **Rahvastiku-register** |
|  | **1989** | **2000** | **2011** | **2014** | **2014** |
| Kunda | 5037 | 3899 | 3422 | 3267 | 3360 |
| Haljala | 3079 | 2861 | 2474 | 2464 | 2606 |
| Rakvere | 2649 | 2303 | 2147 | 2121 | 2109 |
| Sõmeru | 3914 | 3928 | 3778 | 3698 | 3541 |
| Vinni | 6170 | 5743 | 4867 | 4847 | 4888 |
| Viru-Nigula | 1354 | 1413 | 1193 | 1216 | 1293 |
| *PARNERID* | *22 203* | *20 147* | *17 881* | *17 613* | *17 797* |

*Tabel 1.2. Rahvaarvu muutus perioodil 1989-2014 (Andmed: Statistikaamet, Rahvastikuregister).*

Kõigis valdades on elanike arv ka viimaste aastatega selgelt vähenenud, endiselt kaotab kõige enam elanikke Kunda linn (Joonis 1.3), samas kui Rakvere linnaga piirnev Rakvere vald ja mereäärne Viru-Nigula vald on samal ajal kaotanud vaid 1% oma elanikest. Piirkonnas on viimase viie aastaga rahvaarv vähenenud kokku 925 elaniku võrra ehk 5%, mis on protsentuaalselt suurem vähenemine kui Eestis keskmiselt, aga 1 protsendipunkti võrra väiksem Lääne-Virumaa keskmisest (Joonis 1.4).

*Joonis 1.3. Rahvaarvu muutus perioodil 2008-2014 (Andmed: Statistikaamet).*


*Joonis 1.4. Rahvaarvu muutus MTÜ Partnerid koostööpiirkonna valdades võrrelduna Lääne-Virumaa ja Eestiga (%), 1. jaanuar 2010–2014 (Allikas: Statistikaamet).*

**Asustustihedus**. MTÜ Partnerid koostööpiirkonna viies vallas ja ühes linnas elas 1.01.2014 seisuga kokku 17 613 elanikku. Kuue omavalitsuse pindala on kokku 1210 km², mis teeb keskmiseks rahvastikutiheduseks 65,6 in/km². Näitaja on tugevalt mõjutatud Kunda linna väiksest pindalast ja sellele vastavast rahvaarvust, mille järgi oli Kunda linna rahvastikutiheduseks 1.01.2014 seisuga 326,4 in/km2. Ilma Kunda linnata on piirkonna rahvastikutiheduseks 13,4 in/km2. See on võrdlemisi väike Lääne-Viru maakonna (16,4 in/km²) ja Eesti keskmise (30,3 in/km²) rahvastikutihedusega võrreldes (Joonis 1.5). Samas on oluline nimetada, et Sõmeru ja Rakvere vald on asustatud tihedamalt kui Lääne-Virumaa keskmiselt – vastavalt 22 in/km² ja 16,6 in/km². Haljala (13,5 in/km²), Vinni (10 in/km²) ja Viru-Nigula (5,2 in/km²) jäävad asustustiheduselt märkimisväärselt alla nii maakonna kui ka kogu Eesti rahvastikutiheduse näitajale. Koostööpiirkonna siseselt on rahvastik koondunud elama peamiselt vallakeskustesse.


*Joonis 1.5. Asustustihedus MTÜ Partnerid koostööpiirkonna valdade, Eesti keskmise ja Lääne-Virumaa võrdluses (el/km2) (Allikas: Statistikaamet).*

**Vanuseline koosseis**. Võrreldes kogu Eesti ja MTÜ Partnerid koostööpiirkonna rahvastiku soolis-vanuselist koosseisu, on MTÜ Partnerid koostööpiirkonna valdade rahvastikupüramiididel suhteliselt sarnane kuusepuu või rombi kuju, mis iseloomustab sündide vähenemist ja vanemaealiste osakaalu suurenemist. Alates vanusegrupist 60-64 väheneb meeste arv märgatavalt kiiremini kui sama vanusegrupi naiste arv. Samas on mitmeid vanuserühmi, kus koostööpiirkonna valdade näitajad ületavad Eesti keskmisi, seda nii naiste kui meeste osas (Joonised 1.6–1.11).


Mitmes vallas on võrreldes Eesti kui tervikuga selgelt vähem 15–30-aastaseid, mis peegeldab piirkonnast toimuvat väljarännet. Just selles vanusevahemikus olevad inimesed on peamises rändeeas, kui minnakse mujale (peamiselt Tallinna ja Tartusse) edasi õppima, otsitakse aktiivselt tööd ning luuakse kooselusid. Kunda, Haljala, Vinni ja Viru-Nigula puhul on need tendentsid kõige ilmsemad. Vastupidi, Sõmeru rahvaarv on alates 1989. aastast kahanenud kõige vähem ning nii on ka valla vanuskoosseis üsna sarnane Eestile tervikuna.

[](http://www.stat.ee/public/ppe/diagrammid/rahvastikupyramiid/Rahvastikup%C3%BCramiid%20%E2%80%93%20Kunda%20linn.xls?uuendatud=1399267187)


*Joonis 1.6. Kunda linna ja Eesti rahvastikupüramiidi võrdlus seisuga 1.01.2014 (Allikas: Statistikaamet).*

[](http://www.stat.ee/public/ppe/diagrammid/rahvastikupyramiid/Rahvastikup%C3%BCramiid%20%E2%80%93%20Haljala%20vald.xls?uuendatud=1399267178)


*Joonis 1.7. Haljala valla ja Eesti rahvastikupüramiidi võrdlus seisuga 1.01.2014 (Allikas: Statistikaamet).*

[](http://www.stat.ee/public/ppe/diagrammid/rahvastikupyramiid/Rahvastikup%C3%BCramiid%20%E2%80%93%20Rakvere%20vald.xls?uuendatud=1399267206)


*Joonis 1.8. Rakvere valla ja Eesti rahvastikupüramiidi võrdlus seisuga 1.01.2014 (Allikas: Statistikaamet).*

[](http://www.stat.ee/public/ppe/diagrammid/rahvastikupyramiid/Rahvastikup%C3%BCramiid%20%E2%80%93%20S%C3%B5meru%20vald.xls?uuendatud=1399267215)

*Joonis 1.9. Sõmeru valla ja Eesti rahvastikupüramiidi võrdlus seisuga 1.01.2014 (Allikas: Statistikaamet).*

[](http://www.stat.ee/public/ppe/diagrammid/rahvastikupyramiid/Rahvastikup%C3%BCramiid%20%E2%80%93%20Vinni%20vald.xls?uuendatud=1399267233)

*Joonis 1.10. Vinni valla ja Eesti rahvastikupüramiidi võrdlus seisuga 1.01.2014 (Allikas: Statistikaamet).*

[](http://www.stat.ee/public/ppe/diagrammid/rahvastikupyramiid/Rahvastikup%C3%BCramiid%20%E2%80%93%20Viru-Nigula%20vald.xls?uuendatud=1399267239)

*Joonis 1.11. Viru-Nigula valla ja Eesti rahvastikupüramiidi võrdlus seisuga 1.01.2014 (Allikas: Statistikaamet).*

MTÜ Partnerid koostööpiirkonnas elab kõige enam inimesi vanuses 50–64, sealjuures kõige arvukam vanusegrupp on 50-54 (1357 elanikku) (Joonis 1.12 ja 1.13). Vanusegruppides 0–49 valitseb eranditult meeste arvuline ülekaal. Alates 50-ndast eluaastast domineerivad naised. Lapsed (0-14 vanused) moodustavad 14% koostööpiirkonna elanikest, majanduslikult aktiivne ehk tööealine rahvastik 68% ning pensioniealised (65+) 18%. Seega on tööealiste osakaal küll suur ja rahvastiku vananemine ei ole koostööpiirkonnas tervikuna veel suur probleem, küll on aga ilmne ka majanduslikult aktiivsete tööealiste elanike vananemise tendents. Ühtlasi tähendab see, et peamises rändeeas olevate inimeste arv on vähenenud, mis kindlasti hakkab tulevikus väljarände ulatust mõjutama.

*Joonis 1.12. MTÜ Partnerid koostööpiirkonna (linn ja vallad kokku) elanike sooline ja vanuseline jaotus seisuga 01.01.2014 (Allikas: Statistikaamet).*

*Joonis 1.13. MTÜ Partnerid koostööpiirkonna (linn ja vallad kokku) elanike soolise ja vanuselise jaotuse võrdlus seisuga 1. jaanuar 2007 ja 2014 (Allikas: Statistikaamet).*

*Joonis 1.14. MTÜ Partnerid koostööpiirkonna rahvastikupüramiid seisuga 1. jaanuar 2014 (Allikas: Statistikaamet).*

**Loomulik iive.** Nagu Eestis üldiselt on ka Lääne-Virumaal ja MTÜ Partnerid koostööpiirkonda kuuluvate valdade loomulik iive olnud viimastel aastatel negatiivne, v.a Haljala ja Sõmeru vallad, kelle iive on vähemalt paaril viimasel aastal püsinud kas nullis või isegi plussis. Kunda linna jaoks oli rängim 2011. aasta, kui sündis 23 ning suri 61 inimest. Iseseisvuse taastamise järel on kogu Eesti elanikkonna loomulik iive olnud positiivne vaid 2010. aastal, kuid sündis 15 825 last ja suri 15 790 inimest ning loomulik iive oli 35 inimesega plussis (Tabel 1.3).

|  |  |  |  |  |  |  |  |
| --- | --- | --- | --- | --- | --- | --- | --- |
| **Loomulik iive** | **2006** | **2007** | **2008** | **2009** | **2010** | **2011** | **2012** |
| Kunda linn | -13 | -26 | -23 | -18 | -17 | -38 | -23 |
| Haljala vald | 5 | 8 | -6 | 10 | -18 | 0 | 0 |
| Rakvere vald | 11 | 1 | -3 | -2 | -6 | -7 | -15 |
| Sõmeru vald | 0 | 23 | -1 | -1 | 4 | 0 | 5 |
| Vinni vald | 20 | 5 | -3 | -19 | -3 | 0 | -7 |
| Viru-Nigula vald | 2 | -12 | 5 | -10 | -9 | -4 | -8 |
|  |  |  |  |  |  |  |  |
| PARTNERID | 25 | -1 | -31 | -40 | -49 | -49 | -48 |
| Lääne-Virumaa | -220 | -195 | -231 | -156 | -136 | -160 | -139 |
| Kogu Eesti | -2439 | -1634 | -647 | -318 | 35 | -565 | -1394 |

*Tabel 1.3. Loomulik iive perioodil 2006–2012 MTÜ Partnerid koostööpiirkonna valdades eraldi ja kokku, võrdlusena Lääne-Virumaa ja Eesti näitajatega. Tabelis on esitatud iga rea vähim arv punasega ja suurim rohelisega (Allikas: Statistikaamet).*

**Ränne ja rändesaldo.** Sisse- ja väljaränne on MTÜ Partnerid koostööpiirkonnas aasta-aastalt kõikunud üles-alla. Seejuures on väljaränne püsinud oluliselt enam stabiilne kui sisseränne. Just sisserändajate arvu pidev langus on suurendanud negatiivset rändesaldot. Eriti suur langus sisserändes 2013. aastal tõi kaasa ka viimase viie aasta suurima negatiivse rändesaldo (-336 inimest). Positiivne on aga seejuures see, väljarändajate arv on koostööpiirkonnas püsinud mitte üksnes stabiilsena, vaid on olnud viimastel aastatel isegi kahanevas trendis. Kuigi 2013. aastal oli koostööpiirkonna rahvastiku vähenemine rände arvel viimaste aastate suurim, siis samal aastal vähenes tegelikult ka väljaränne (Joonis 1.15, 1.16).

Väljarände vähenemise üheks oluliseks põhjuseks on peamises rändeeas noorte kuni 30-aastaste arvu kahanemine koostööpiirkonnas ehk n-ö rändepotentsiaali kahanemine. Peamiselt on väljarände puhul tegu Eesti sisese rändega, samas on alates 2010. aastast kasvanud väljarännanute seas välisriikidesse elama asunud inimeste osakaal (Tabel 1.4). Eestist lahkumist põhjustavad mitmed tegurid nagu näiteks palga, sobiva töökoha ja elukeskkonnaküsimused, nii nagu mujal Eestiski. Koostööpiirkonna sees ilmneb selgelt, et rände tulemusena kandub rahvastikukese piirkonnas ühelt poolt Rakvere linna lähedusse (Rakvere vald) ja teiselt poolt mereäärsetesse valdadesse (Haljala ja Viru-Nigula vallad). Samas sisemaa vallad, eriti Sõmeru, mis on alates 1989. aastast kõige vähem rahvastikku kaotanud, on hakanud viimastel aastatel rände teel üha enam elanikke kaotama. Endiselt on suur ka Kunda negatiivne rändesaldo.

*Joonis 1.15. Sisse- ja väljarännanute arv ning trend MTÜ Partnerid koostööpiirkonna valdades kokku perioodil 2007–2013 (Allikas: Statistikaamet).*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | **2007** | | **2008** | | **2009** | | **2010** | | **2011** | | **2012** | | **2013** | |
| Sisseränne | Väljaränne | Sisseränne | Väljaränne | Sisseränne | Väljaränne | Sisseränne | Väljaränne | Sisseränne | Väljaränne | Sisseränne | Väljaränne | Sisseränne | Väljaränne |
| Kunda linn | Siseränne | 122 | 110 | 81 | 80 | 100 | 101 | 103 | 139 | 76 | 94 | 79 | 109 | 60 | 138 |
| Välisränne | 4 | 12 | 14 | 5 | 3 | 17 | 4 | 33 | 1 | 9 | 6 | 36 | 5 | 24 |
| Haljala vald | Siseränne | 61 | 116 | 67 | 107 | 75 | 79 | 82 | 88 | 74 | 97 | 90 | 102 | 60 | 71 |
| Välisränne | 7 | 14 | 0 | 12 | 4 | 9 | 4 | 21 | 4 | 12 | 1 | 18 | 4 | 24 |
| Rakvere vald | Siseränne | 69 | 105 | 84 | 89 | 76 | 103 | 38 | 41 | 73 | 89 | 90 | 92 | 38 | 70 |
| Välisränne | 0 | 12 | 0 | 12 | 2 | 9 | 4 | 10 | 4 | 25 | 2 | 9 | 7 | 26 |
| Sõmeru vald | Siseränne | 175 | 147 | 138 | 121 | 97 | 107 | 93 | 156 | 108 | 143 | 77 | 107 | 55 | 130 |
| Välisränne | 4 | 10 | 3 | 18 | 8 | 14 | 0 | 15 | 5 | 20 | 1 | 24 | 10 | 21 |
| Vinni vald | Siseränne | 185 | 181 | 149 | 157 | 140 | 190 | 151 | 214 | 131 | 184 | 146 | 191 | 81 | 143 |
|  | Välisränne | 10 | 34 | 14 | 34 | 6 | 25 | 8 | 22 | 16 | 45 | 1 | 48 | 8 | 22 |
| Viru-Nigula vald | Siseränne | 27 | 41 | 37 | 34 | 28 | 55 | 22 | 47 | 41 | 31 | 32 | 26 | 27 | 24 |
|  | Välisränne | 1 | 1 | 2 | 9 | 0 | 2 | 1 | 6 | 2 | 5 | 2 | 3 | 5 | 3 |
| PARTNERID | Siseränne | 639 | 700 | 556 | 588 | 516 | 635 | 489 | 685 | 503 | 638 | 514 | 627 | 321 | 576 |
| Välisränne | 26 | 83 | 33 | 90 | 23 | 76 | 21 | 107 | 32 | 116 | 13 | 138 | 39 | 120 |

*Tabel 1.4. MTÜ Partnerid koostööpiirkonna valdade sisse- ja väljaränne perioodil 2007–2013 (Allikas: Statistikaamet).*

*Joonis 1.16. Rändesaldo MTÜ Partnerid koostööpiirkonnas keskmiselt ja valdades eraldi perioodil 2007–2013 (Allikas Statistikaamet).*

**Rahvastikuprognoos**. Rahvastikuprognoos on koostatud Rahvastikuregistri andmete alusel seisuga 01.01.2014 kuni aastani 2020. Koostati kolm stsenaariumi: baasstsenaarium (ilma rändeta), mõõduka väljarände stsenaarium (rändesaldo -200 inimest aastas) ning intensiivse väljarände stsenaarium (-400 inimest aastas). Mõõduka väljarände stsenaarium eeldab seega, et võrreldes 2013. aastaga hakkab negatiivne rändesaldo vähenema, mida toetab väljarände kahanemise trend viimastel aastatel seoses peamises väljarände eas olevate inimeste arvu vähenemisega. Intensiivse väljarände stsenaarium eeldab, et negatiivse rändesaldo suurenemine jätkub ka lähiaastatel. Prognoosi kohaselt väheneb aastaks 2020 MTÜ Partnerid koostööpiirkonna rahvastikuarv baasstsenaariumi korral 2%, mõõduka väljarände stsenaariumi korral 9% ja intensiivse väljarände stsenaariumi korral 16% (Joonis 1.17). Majanduslikult aktiivsete ehk tööealiste arvu kahanemine on kõikide stsenaariumide korral suurem, vastavalt 5%, 14% ja 23% (Joonis 1.18). Lapsed (0-14 vanused) moodustasid 2014. aastal 14% koostööpiirkonna elanikest, majanduslikult aktiivne ehk tööealine rahvastik 68% ning pensioniealised (65+) 18%. Laste osakaal kasvab kõigi stsenaariumide korral 1% võrra (Joonis 1.19). Erinevused on erinevate stsenaariumide korral suured aga tööealiste ja pensioniealiste osas. Baasstsenaariumi korral kasvab pensioniealiste osakaal kõige vähem (1%) ja intensiivse väljarände stsenaariumi korral kõige enam (5%). Seega vähendab intensiivne väljaränne ühelt poolt maksumaksjate baasi ja teiselt poolt toob kaasa ülalpeetavate osakaalu suurenemise.



*Joonis 1.17. MTÜ Partnerid koostööpiirkonna rahvastikuprognoos aastani 2020.*



*Joonis 1.18. MTÜ Partnerid koostööpiirkonna majanduslikult aktiivse rahvastiku (15-64) rahvastikuprognoos aastani 2020.*



*Joonis 1.19.**Laste, tööealiste ja pensioniealiste struktuuri muutus koostööpiirkonnas aastaks 2020 erinevate stsenaariumide korral.*

**Järeldused:**

* Piirkond on hõredalt asustatud.
* Elanike arv on vähenenud kiiremini kui Eestis ja Lääne-Virumaal keskmiselt.
* Elanike arv väheneb nii väljarände kui ka madala sündimuse tõttu. Probleemiks on tööealiste, haritud ja aktiivsemate kuni 30-aastaste inimeste lahkumine, mis kahandab oluliselt piirkonna arenguvõimalusi tulevikus.
* Iive on jätkuvalt negatiivne, kuid viimastel aastatel on sündide ja surmade vahe veidi vähenenud.
* Lapsed (0-14 vanused) moodustasid 2014. aastal 14% koostööpiirkonna elanikest, majanduslikult aktiivne ehk tööealine rahvastik 68% ning pensioniealised (65+) 18%.
* Vähe on elanikke vanuses 20–45, eriti naisi. Samas see tähendab vähenevat väljarände potentsiaali.
* Rändesaldo on jätkuvalt negatiivne, kuid viimase kolme aastaga on vähenenud koostööpiirkonnast väljaränne.
* Negatiivse rändesaldo põhjusteks on muu hulgas mujale õppima asumine ning huvitavamad ja tasuvamad töökohad mujal Eestis või välismaal.
* Tuleb luua eeldused, et noored ei lahkuks tööealiseks saades või pöörduksid peale õpinguid piirkonda tagasi.
* Elukeskkonna mõttes on piirkonnas kõige atraktiivsemad Rakvere lähiümbrus ning mereäärsed vallad.
* Prognoosi kohaselt väheneb piirkonnas inimeste arv lähema 7 aastaga baasstsenaariumi korral 2%, mõõduka väljarände stsenaariumi korral 9% ja intensiivse väljarände stsenaariumi korral 16%. Kui ei toimu suuri ettenägematuid muutusi (uus suur majanduskriis), siis peame pigem tõenäoliseks mõõduka väljarände stsenaariumi.
* Tööealiste arvu kahanemine on kõikide stsenaariumide korral suurem kogurahvastiku kahanemisest. Siit hakkab tekkima probleem piirkonna maksubaasile.
* Rahvastiku vananemine ei ole veel suur probleem, küll aga tööjõu vananemine. Pensioniealiste osakaal suureneb prognoosiperioodil seda enam, mida suurem on väljaränne, see tähendab, et pensioniealiste osakaalu kasv on suurim intensiivse väljarände stsenaariumi korral.

## 1.3 Majanduskeskkonna analüüs

### 1.3.1 Peamised majandusharud, ettevõtete õiguslike vormide ja tegevusalade võrdlus

MTÜ Partnerid koostööpiirkonna valdades on 2013. aasta alguse seisuga kokku 1606 statistilisse profiili kuuluvat, s.t aktiivselt tegutsevat ettevõtet - see on 431 ettevõtet enam kui 2007. aastal. Neist 431 on füüsilisest isikust ettevõtjad, 735 äriühingud ja 384 mittetulundusühingud ja sihtasutused. Võrreldes 2007. aastaga on füüsilisest isikust ettevõtjate arv kasvanud 167 ja äriühingute arv 219 võrra (Tabel 1.5, Joonis 1.20). Nii FIE-sid kui ka äriühinguid on enim Vinni vallas, järgnevad mõlema ettevõtlusvormi puhul Sõmeru, Haljala ja Rakvere vallad.

*Joonis 1.20. Ettevõtete jaotus õigusliku vormi järgi aastatel 2007 ja 2013 (Allikas: Statistikaamet).*

Jätkuvalt on MTÜ Partnerid koostööpiirkonna tähtsaim majandusharu põllumajandus ja metsandus (Joonis 1.21). Võrreldes 2007. aastaga on peamised majandusharud küll samad, kuid muudatused on toimunud osatähtsuses ning ettevõtlusharude mitmekesisuses. Põllumajanduse ja metsanduse, teisel kohal oleva ehituse ning kolmandal kohal oleva töötleva tööstuse osatähtsus on vähenenud 1-4 protsendipunkti võrra, samas on kaubanduse valdkonna osatähtsus jäänud samaks. Märgatavalt on suurenenud muude tegevusalade osakaal - uusi ettevõtteid on lisandunud peaaegu kõigi tegevusvaldkondade lõikes (Tabel 1.5, Joonis 1.21 ja 1.22).

*Joonis 1.21.* *Ettevõtete tegevusalade jaotus aastatel 2007 ja 2013 (%) (Allikas: Statistikaamet).*

|  |  |  |  |  |  |
| --- | --- | --- | --- | --- | --- |
| **Tegevusalad** | **2007** | | **2013** | | **Lisandunud ettevõtete arv võrreldes aastaid**  **2007 ja 2013** |
| **%** | **Ette-võtteid** | **%** | **Ette-võtteid** |
| Põllumajandus, metsamajandus ja kalapüük | 33 | 259 | 29 | 343 | 84 |
| Hulgi- ja jaekaubandus; mootorsõidukite ja mootorrataste remont | 13 | 103 | 13 | 148 | 45 |
| Ehitus | 15 | 115 | 12 | 143 | 28 |
| Kutse-, teadus- ja tehnikaalane tegevus | 5 | 39 | 7 | 82 | 43 |
| Töötlev tööstus | 12 | 97 | 11 | 128 | 31 |
| Veondus ja laondus | 9 | 73 | 8 | 90 | 17 |
| Muud teenindavad tegevused | 1 | 8 | 4 | 44 | 36 |
| Haldus- ja abitegevused | 3 | 21 | 4 | 51 | 30 |
| Tervishoid ja sotsiaalhoolekanne | 1 | 11 | 1 | 15 | 4 |
| Majutus ja toitlustus | 3 | 21 | 2 | 29 | 8 |
| Kinnisvaraalane tegevus | 2 | 18 | 2 | 29 | 11 |
| Kunst, meelelahutus ja vaba aeg | 0 | 3 | 2 | 26 | 23 |
| Info ja side | 1 | 4 | 1 | 9 | 5 |
| Haridus | 1 | 4 | 2 | 20 | 16 |
| Mäetööstus | 0 | 2 | 0 | 2 | 0 |
| Veevarustus; kanalisatsioon; jäätme- ja saastekäitlus | 0 | 3 | 0 | 3 | 0 |
| Elektrienergia, gaasi, auru ja konditsioneeritud õhuga varustamine | 1 | 4 | 0 | 3 | -1 |
| ***Kokku*** | ***100*** | ***787*** | ***100*** | ***1171*** | ***384*** |

*Tabel 1.5. Ettevõtete tegevusalade jaotuse võrdlus aastail 2007 ja 2013 (% ja ettevõtete arv) (Allikas: Statistikaamet).*

*Joonis 1.22. Ettevõtete tegevusalad 2007. ja 2013. aasta võrdluses (Allikas: Statistikaamet).*

Enamik MTÜ Partnerid koostööpiirkonna ettevõtteid on alla 10 töötajaga mikroettevõtted. 10-49 töötajaga ettevõtteid on piirkonnas kokku 71 ning 50-249 töötajaga ettevõtteid on kuue valla peale kokku 12 (Joonis 1.23).

*Joonis 1.23. Töötajate arv ettevõttes MTÜ Partnerid koostööpiirkonna valdade lõikes seisuga 01. jaanuar 2013 (Allikas: Statistikaamet).*

### 1.3.2 Ettevõtlusaktiivsus

Äriühingute arv 1000 elaniku kohta (ettevõtlusaktiivsus) on mitmekihiline näitaja, mille puhul lähtutakse sellest, et mida suurem on ettevõtlusaktiivsus, seda parem. Siiski tuleb arvestada, et palju äriühinguid 1000 elaniku kohta võib tähendada ka seda, et liiga suur osa ettevõtteid on väikesed, kuid ainult väikeste ettevõtetega on keeruline majanduses edukas olla.

MTÜ Partnerid koostööpiirkonna keskmine ettevõtlusaktiivsus 2013. aastal (arvestades aktiivselt tegutsevad äriühingud ja FIEsid) oli 66 ettevõtet 1000 elaniku kohta, mis jääb napilt alla Lääne-Virumaa (68) keskmisele näitajale (Joonis 1.24). Valdade lõikes on ettevõtlusaktiivsus kõige madalam Kunda linnas ning see on seletatav linna territooriumil tegutsevate suurte ettevõtetega tööstusliku tootmise, transpordi ja logistika valdkonnas. Kõrgeim ettevõtlusaktiivsus on Rakvere vallas ja mõnevõrra madalaim Sõmeru vallas, kuid siiski väga lähedal Eesti keskmisele näitajale (86).

*Joonis 1.24. MTÜ Partnerid koostööpiirkonna ettevõtlusaktiivsus valdade, Lääne-Virumaa ja kogu Eesti keskmise näitaja võrdluses aastal 2013 (Allikas: Statistikaamet, Äriregister).*

MTÜ Partnerid koostööpiirkonna ettevõtete toetuste kasutamine

MTÜ Partnerid piirkonna ettevõtted kasutavad oma tegevuses aktiivselt nii LEADER-toetust, kohaliku omavalitsuse pakutavat alustava ettevõtja toetust, Lääne-Virumaa Arenduskeskuse erinevaid toetusi (koolitused, abi äriplaani koostamisel ja ettevõtte asutamisel, info toetusprogrammide kohta), aga ka muid toetusvõimalusi.

Perioodil 2011-2013 said MTÜ Partnerid positiivse otsuse kokku 54 mittetulundusühingut ja 38 ettevõtet. Perioodil toetatud projekti kogusumma oli üle 1,3 mln euro, sellest ca 25 % moodustas kohalike ettevõtjate tegevuse toetus. 7 ettevõtte projektitaotlused pälvisid MTÜ Partnerid heakskiidu kahel korral ja nende toetussumma kokku oli 144 472 eurot. Kõige suurema toetussumma kahe projekti peale kokku sai OÜ Kaarli Farm, järgnesid OÜ Rivalte Grupp ja OÜ Õitseng (Joonis 1.25.).

|  |  |
| --- | --- |
| *Joonis 1.25. MTÜ Partnerid positiivse otsuse alusel seitse kõige suurema toetussumma saanud ettevõtet (aastail 2011-2013 kokku) (Allikas: MTÜ Partnerid).* |  |

### 1.3.3 Ettevõtlusalad

Tänapäeva ettevõtluses on konkurentsis püsimiseks määrava tähtsusega kiirus. Seetõttu on paljud firmad huvitatud oma tootmisbaasi väljaehitamisest aladel, kus on olemas kõik kommunikatsioonid ja planeeringud. Ettevõtluse arendamiseks on piirkonnas juba varasemal perioodil moodustatud ettevõtlusalad Kunda linnas ja Sõmeru vallas ning vaba tootmismaa Vinni vallas Tudu piirkonnas.

1. **Tööstuse tänava arendusala**

Kaugus Tallinnast: 107 km

Kaugus Rakverest: 26 km

Tööstuse tänava arendusala on munitsipaalomandis.

Naaberobjektid: AS Kunda Trans, AS Kunda Auto, AS Eesti Energia.

Üldpindala: 25 ha

Hooned: puuduvad

Planeering: puudub

Tehnovõrgud: nii maantee kui raudtee, elekter, side, vesi ja kanalisatsioon

Soovitud kasutus: eelistatud on tootmissektorit teenindav sektor (laoplatsid, teenustööd jm.).

1. **Kunda sadama tootmis- ja arendusala**

Kaugus Tallinnast: 107 km

Kaugus Rakverest: 26 km

Tootmis- ja arendusala on riigi reservmaa.

Naaberobjektid: AS Port Kunda, eraomandisse kuuluvad kinnistud.

Üldpindala: 133 ha

Hooned: puuduvad

Planeering: Kunda sadama lõunaosa detailplaneering. Planeeringuga ette nähtud kokku kuus sadamaterminali krunti laohoonete ja –platside rajamiseks, sihtotstarbega LS – sadama maa, katastrisihtotstarbega tootmismaa 100%, pindalavahemikus 13847-44991 m². Hoonete suurim lubatud arv krundil 3, suurim lubatud ehitusalune pindala vahemikus 5000-13500 m², hoonete/rajatiste suurim lubatud kõrgus 10m.

Tehnovõrgud: Maantee, planeeringuga on kavandatud uus raudtee- ja maanteeühendus.

Piirangud: tootmisala külgneb põhjast Soome lahega, millest tulenevalt kehtivad Looduskaitseseadusega määratud kitsendused.

Soovitud kasutus: Tootmisala, laoplatsid.

1. **Aluvere-Näpi-Roodevälja tööstusala**

Üldpindala: 31,28 ha, sihtotstarve: tootmismaa

Kaugus Tallinnast: 95 km

Kaugus Rakverest: 5 km

Kaugus Kunda sadamast 24 km

Tööstusala on munitsipaalomandis.

Naaberobjektid: Rakvere Lihakombinaat AS, Põllumeeste Ühistu KEVILI Roodevälja viljaterminal, E-Betoonelement AS, Roodevälja Terminal OÜ

Hooned: puuduvad

Planeering: puudub

Tehnovõrgud: Olemas 330 kv ja 10 kv elektriliin, veevarustus ja kanalisatsioon 800 m, gaasitrassi kaugus 700 m, kaugkütte võimalus 1000 m.

Soovitud kasutus: eelistatud on tootmissektor või tootmissektorit teenindav sektor (laoplatsid, teenustööd jm.).

1. **Tudu piirkonna ettevõtlusala**

Tudu on hetkel logistiliselt piiratud asukohas paiknev asula Lääne- ja Ida-Virumaa piiril. Jaama tn on olemas ettevõtluse arendamiseks vajalik tootmismaa reserv (ca 2 ha) ning rajatud vee- ja kanalisatsioonitrassid koos heitveepuhastiga võimaldavad uute tootmisüksuste tulekut. Tootmismaal hooned puuduvad. Alale on koostatud detailplaneering. Praegu on ettevõtlusala naabriks piirkonna suurim tööandja kohalikul kapitalil põhinev palkmaju valmistav Tender Ehitus OÜ.

### 1.3.4 Teenused

MTÜ Partnerid koostööpiirkonna valdades on tänu arenenud infrastruktuurile loodud suhteliselt korralik teenindusasutuste võrk ning olulisemad teenused on kättesaadavad kõikides vallakeskustes (Tabel 1.6).

Nagu peatükis „Peamised majandusharud, ettevõtete õiguslike vormide ja tegevusalade võrdlus“ öeldud, on 2007. aastaga võrreldes piirkonna ettevõtete arv kasvanud ning tegevusvaldkonnad ja pakutavad teenused on mitmekesistunud. Tõenäoliselt on sellist trendi toetanud ka ettevõtluse soodustamine piirkonnas, sh ettevõtetele suunatud toetused.

|  |  |  |  |  |  |  |
| --- | --- | --- | --- | --- | --- | --- |
| **Teenus (x-olemas; o-puudub)** | **Kunda linn** | **Haljala vald** | **Rakvere vald** | **Sõmeru**  **vald** | **Vinni**  **vald** | **Viru-Nigula vald** |
| Apteek | x | x | x | x | x | o |
| Autoremont | ? | ? | ? | ? | ? | ? |
| Erahooldekodu | ? | ? | ? | ? | ? | ? |
| Hambaravi | x | x | o | o | x | o |
| Iluteenused (juuksur) | x | x | x | o | x | o |
| Majutus | x | x | o | x | x | o |
| Perearst | x | x | o | x | x | o |
| Sidejaoskond | x | x | x | x | x | x |
| Sideteenus (mobiil, internet) | x | x | x | x | x | x |
| Sularahaautomaat | x | x | x | x | ? | x |
| Tankla | x | x | x | x | x | o |
| Toidu- ja esmatarbekaupade pood | x | x | x | x | x | x |
| Toitlustusasutus (kohvik, baar, pubi) | x | x | ? | ? | ? | ? |
| Tööstuskaupade pood | ? | ? | ? | ? | ? | ? |
| Huviringid, huviharidus, vaba aeg | x | x | x | x | x | x |

*Tabel 1.6. Valik eraettevõtete ja MTÜde pakutavatest teenustest MTÜ Partnerid koostööpiirkonna valdades (x-olemas; o-puudub) (Allikad: KOVide arengukavad ja koduleheküljed).*

### 1.3.5 Tööhõive

**Hõiveseisund.** Tööjõu puhul on oluline arvestada potentsiaalse tööjõu hulka ka ümberkaudsete valdade tööjõud, mitte piirduda vaid MTÜ Partnerid piirkonnaga, sest pendelränne on piirkonnas suhteliselt levinud.

Töötud

Registreeritud töötuid oli MTÜ Partnerid koostööpiirkonnas 2013. aasta 31. detsembri seisuga 385. Seda on 280 võrra enam kui 2006. aasta samal ajal, kuid alates 2009. aastast, mil oli majanduskriisi aegne töötuse maksimum kogu Eestis ja ka Lääne-Virumaal, on töötute arv märgatavalt ja järjekindlalt vähenenud. Kõige enam oli töötuid Vinni vallas (Tabel 1.7, Joonis 1.26).

|  |  |  |  |
| --- | --- | --- | --- |
|  | **Elanikke** | **Aastakeskmine tööealiste elanike arv (15–74)** | **Registreeritud töötuid** |
| Kunda linn | 3267 | 2459 | 79 |
| Haljala vald | 2464 | 1878 | 51 |
| Rakvere vald | 2121 | 1598 | 39 |
| Sõmeru vald | 3698 | 2868 | 92 |
| Vinni vald | 4847 | 3676 | 103 |
| Viru-Nigula vald | 1216 | 893 | 21 |
| **PARTNERID** | **17 613** | **13 371** | **385** |

*Tabel 1.7. Elanikkond, tööealine rahvastik ja registreeritud töötud MTÜ Partnerid koostööpiirkonna omavalitsustes 2013. aastal (Allikas: Statistikaamet).*

*Joonis 1.26. Töötute arvu dünaamika MTÜ Partnerid koostööpiirkonnas ja sealsetes valdades perioodil 2008–2013 (Allikas: Töötukassa).*

**15–74-aastaste majanduslikult aktiivsete elanike arv** on püsinud viimastel aastatel stabiilsena nii Lääne-Virumaal kui ka Eestis keskmiselt. Lääne-Viru maakonnas oli vastav näit 2012. aastal hinnanguliselt 33 300, neist oli tööga hõivatud 33 100 ja töötuid 3200 (Tabel 1.8).

**Majanduslikult mitteaktiivse rahvastiku** (isikud, kes ei soovi töötada või ei ole selleks võimelised) arv on Statistikaameti andmetel vähenenud nii Eestis keskmiselt kui ka Lääne-Virumaal. Aastal 2006 oli Lääne-Virumaal 18 700, 2009. aastal 20 900 ja 2012. aastal 17 700 majanduslikult mitteaktiivset inimest (15–74-aastaste hulgas). Paljud tööealised elanikud on mitteaktiivsed seetõttu, et on kaotanud lootuse sobivat tööd leida või ei ole võimelised enam tööjõuturule sisenema, sest on minetanud oma oskused ning võime ümber õppida.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **15–74-aastased (tuhat)** | **Tööjõud (tuhat)** | **..hõivatud (tuhat)** | **..töötud (tuhat)** | **Mitte-aktiivsed (tuhat)** | **Tööjõus osalemise määr (%)** | **Tööhõive määr (%)** | **Töötuse määr (%)** |
| **Kogu Eesti** | 1024,3 | 695 | 624,4 | 70,5 | 329,3 | 67,9 | 61 | 10,2 |
| **Lääne-Viru maakond** | 51 | 33,3 | 30,1 | 3,2 | 17,7 | 65,2 | 59,1 | 9,5 |

*Tabel 1.8. 15–74-aastaste hõiveseisund Eestis ja Lääne-Viru maakonnas 2012. aastal (Allikas: Statistikaamet).*

**Ülalpeetavate määr.** MTÜ Partnerid koostööpiirkonna valdades oli 2013. aastal 54,1 mittetööeas inimest 100 tööealise kohta, olles kõrgem Eesti keskmisest näitajast (50,9), kuid madalam Lääne-Virumaa keskmisest näitajast (54,5) (Joonis 1.27).

Läbi aastate on Kunda linna ja Viru-Nigula valla ülalpeetavate määr olnud kõrgem kui teistes MTÜ Partnerid koostööpiirkonna valdades. 2013. aastal tõusis ülalpeetavate määr pea kõigis koostööpiirkonna omavalitsustes, kõige rohkem (7,4) Rakvere vallas. Viru-Nigula vallas aga vähenes ülalpeetavate määr 0,9 ühiku võrra, kuid ületades siiski piirkonna keskmise näitaja. Kõige stabiilsemana on püsinud ülalpeetavate määr Haljala vallas, olles vaadeldaval perioodil väiksem kui piirkonnas keskmiselt.

Tööealist (15–64-aastased) elanikkonda on läbi aastate olnud kõige rohkem Vinni ja kõige vähem Viru-Nigula vallas, mis on ka ootuspärane arvestades piirkonna elanike arvu.

*Joonis 1.27. Ülalpeetavate määr MTÜ Partnerid koostööpiirkonna valdades, võrrelduna piirkonna keskmise, Lääne-Virumaa ja Eesti keskmisega perioodil 2007–2013 (Allikas: Statistikaamet).*

Tööturusurveindeks

Koostööpiirkonna kuuest vallast kolmes on indeks madalam kui maakonnas ja Eestis keskmiselt, kolmes vallas aga kõrgem. Tööturuindeks oli 2013. aastal MTÜ Partnerid koostööpiirkonna valdadest kõrgeim Sõmeru vallas, järgnesid Vinni ja Viru-Nigula, madalaim oli indeks Haljala vallas.

Kõikides valdades, aga ka maakonnas ja Eestis üldse on tööturusurve indeks alla ühe (Joonis 1.28), mis tähendab seda, et prognoosi kohaselt siseneb järgmisel kümnendil tööturule vähem inimesi, kui sealt vanuse tõttu välja langeb (Tabel 1.9). Kuna piirkonna iive ja rändesaldo on samuti negatiivsed, võib tekkida olukord, kus tööturule sisenevaid noori napib ning tekib tööjõupuudus. Samuti väheneb konkurents tööjõuturul. Selline olukord võib kujuneda majandust takistavaks asjaoluks ning omavalitsused peavad kavandama vastavaid strateegilisi tegevusi ja erinevaid programme olukorra tasakaalustamiseks.

*Joonis 1.28. Tööturusurveindeks MTÜ Partnerid koostööpiirkonnas ja sealsetes valdades võrrelduna Lääne-Virumaa ja Eesti keskmisega perioodil 2007–2013 (Allikas: Statistikaamet).*

|  |  |  |  |  |
| --- | --- | --- | --- | --- |
|  | **Rahvastiku koosseis aastal 2013** | | | **2013** |
| **Kokku** | **5–14** | **55–64** | **indeks** |
| Kunda linn | 3267 | 324 | 440 | 0,74 |
| Haljala vald | 2464 | 263 | 358 | 0,73 |
| Rakvere vald | 2121 | 233 | 310 | 0,75 |
| Sõmeru vald | 3698 | 420 | 490 | 0,86 |
| Vinni vald | 4847 | 507 | 624 | 0,81 |
| Viru-Nigula vald | 1216 | 140 | 183 | 0,77 |
| *PARTNERID* | *17 613* | *1887* | *2405* | *0,78* |

*Tabel 1.9. MTÜ Partnerid rahvastiku koosseis ja tööturusurveindeks 2013. aastal (Allikas: Statistikaamet).*

### 1.3.6 Elanike sissetulekud

MTÜ Partnerid koostööpiirkonna palgatöötaja kuukeskmine brutotulu oli 2013. aastal 818 eurot. See on 82 eurot väiksem kui Eesti (900 eurot) ja 11 eurot suurem kui Lääne-Virumaa keskmine (807 eurot) brutotulu (Tabel 1.10, Joonis 1.29).

|  |  |  |
| --- | --- | --- |
|  | **2007** | **2013** |
| Kunda linn | 691 | 858 |
| Haljala vald | 639 | 816 |
| Rakvere vald | 620 | 780 |
| Sõmeru vald | 647 | 817 |
| Vinni vald | 586 | 766 |
| Viru-Nigula vald | 688 | 870 |
| *PARTNERID keskmine* | *645* | *818* |
| *Lääne-Virumaa keskmine* | *639* | *807* |
| *Eesti keskmine* | *705* | *900* |

*Tabel 1.10. Palgatöötaja kuukeskmine brutotulu MTÜ Partnerid koostööpiirkonna valdades võrrelduna kogu Eesti ja maakonna keskmisega (eurot) aastatel 2007 ja 2013 (Allikas: Statistikaamet).*

*Joonis 1.29. Palgatöötaja kuukeskmise brutotulu dünaamika MTÜ Partnerid koostööpiirkonna valdades perioodil 2007–2013 võrrelduna kogu Eesti ja maakonna keskmisega (eurot) (Allikas: Statistikaamet).*

Kõigis MTÜ Partnerid koostööpiirkonna valdades, aga ka maakonnas ja Eestis keskmiselt on kuukeskmine brutotulu võrreldes 2007. aastaga kasvanud, seda ka majandussurutise eelse ajaga võrreldes (Joonis 1.30). Erinevused koostööpiirkonna omavalitsuste palgatöötajate palgakasvus ei ole suured. Kõige kõrgem on kasv olnud Vinni ja Viru-Nigula vallas (vastavalt 180 ja 182 eurot), madalaim oli kasv Rakvere vallas (161 eurot). Palgakasvu protsendi osas eristub ainukesena Vinni vald, kus 24% palgakasv ületab nii koostööpiirkonna, maakonna keskmise kui ka kogu Eesti palgakasvu näitaja.

*Joonis 1.30. Palgatöötaja kuukeskmise brutotulu kasv 2013. aastaks võrreldes 2007. aastaga (eurot ja protsenti) (Allikas: Statistikaamet).*

Eesti majandusarengut takistavaks teguriks on kvalifitseeritud tööjõu puudus. Kõige rohkem kardetakse spetsialistide, eriti nooremate töötajate ulatuslikku väljarändamist ning sellest tulenevat tööjõupuudust ja majanduse konkurentsivõime vähenemist. Elanikud, kellel juba on kvalifitseeritud oskused ja teadmised või soovivad õpingujärgselt leida koha, kus teadmisi kinnistada, tuleb elukoht valida mujale Eestis või isegi välismaal. Sealjuures mitte ainult kvalifitseeritud, vaid ka vähekvalifitseeritud tööjõul on suuremates linnades või välismaal suhteliselt head väljavaated sealset palka arvestades.

**Järeldused:**

* Ettevõtete arv on MTÜ Partnerid koostööpiirkonnas kasvanud.
* Ettevõtete tegevusvaldkonnad on mitmekesistunud.
* Ettevõtted kasutavad nii kohalike omavalitsuste, Lääne-Virumaa Arenduskeskuse, LEADER, aga ka muid toetusvõimalusi.
* Olulisemad teenused on piirkonnas olemas, kuid sageli ei vasta kvaliteet klientide ootustele.
* Töötute arv on järjekindlalt vähenenud võrreldes majanduskriisiaastatega, kuid on kõrgem kui vahetult kriisi eel.
* Majanduslikult aktiivsete inimeste arv püsib stabiilne.
* Majanduslikult mitteaktiivse rahvastiku arv on vähenenud nii Eestis keskmiselt kui ka Lääne-Virumaal.
* Tööturusurve indeks on alla ühe, seega prognoosi kohaselt siseneb järgmisel kümnendil tööturule vähem inimesi, kui sealt vanuse tõttu välja langeb. Koostööpiirkonna kuuest vallast kolmes on indeks madalam kui maakonnas ja Eestis keskmiselt, kolmes vallas aga kõrgem.
* Ülalpeetavate määr on varasema perioodiga võrreldes tõusnud, olles kõrgem Eesti keskmisest, kuid madalam Lääne-Virumaa keskmisest näitajast.
* Kuna piirkonna iive ja rändesaldo on samuti negatiivsed, võib tekkida olukord, kus tööturule sisenevaid noori napib ning tekib tööjõupuudus. Samuti väheneb konkurents tööjõuturul. Selline olukord võib kujuneda majandust takistavaks asjaoluks.
* Kuukeskmine brutotulu on madalam kui Eesti, aga suurem kui Lääne-Virumaa keskmine.
* Saadaolevad töökohad on suunatud peamiselt vähekvalifitseeritud tööjõule.

## 1.4 Elukeskkonna, kultuuri- ja sotsiaalvaldkonna analüüs

### 1.4.1 Tehniline infrastruktuur

MTÜ Partnerid koostööpiirkonna valdades domineerivad mitmekorterilised elamud, mis on ehitatud 1970- ja 1980-ndatel aastatel kolhooside ja sovhooside aegu põhiliselt oma töötajatele. 1990-ndatel aastatel erastati neid korterite kaupa senistele üürnikele. Tänaseks päevaks on probleem korterelamute halb tehniline seisukord ja elanike võimetus selle parandamiseks, samuti puudub aktiivne huvi ühistegevuse vastu - vähe on moodustatud korteriühistuid ja sõlmitud ühise tegutsemise lepinguid. Elamumajanduse üldist arengut soodustab piisava elamuehituseks vaba maa olemasolu, osaliselt välja ehitatud vajalikud kommunikatsioonid ja elamualade algatatud detailplaneeringud. Koostööpiirkonna omavalitsustes valitseb vabade korterite põud, eriti suuremates keskustes, mis teeb uute elanike piirkonda elama asumise keeruliseks, samas on vabade korterite hinnad aastate lõikes tunduvalt tõusnud. Rakvere lähiala on muutunud uute elamute rajamise piirkonnaks, kuhu on koostatud detailplaneeringud uute hoonete ehituseks. Selline tendents mõjutab rohkem neid valdu, kellel on ühine piir Rakvere linnaga. Enamik omavalitsustele kuuluvatest korteritest on mugavusteta, elamiseks vähekõlblikud või sanitaarsetele tingimustele mittevastavad, kuid viimastel aastatel on suurenenud vajadus just sotsiaalelamufondi järele.

Tuginedes Maa-ameti andmetele, on 2006. ja 2013. aasta MTÜ Partnerid koostööpiirkonnas toimunud kinnisvaratehingute võrdluses parimad näitajad Haljala vallal ja tagasihoidlikumad Vinni vallal, seda nii kinnisvaratehingute arvu, kogupinna kui ka koguväärtuse osas (Joonised 1.31, 1.32 ja 1.33).

Võrreldes kinnisvaratehingute arvu aastatel 2006 ja 2013, on tehingute arv kasvanud ainult Haljala, Rakvere ja Viru-Nigula vallas, ülejäänud omavalitsustes on kasv olnud negatiivne. Koostööpiirkonnas kokku on tehingute arv 2006/2013 võrdluses vähenenud lausa 149 tehingu võrra. Suurim langus tehingute arvus on toimunud Vinni vallas (-127).

*Joonis 1.31. MTÜ Partnerid koostööpiirkonna valdade kinnisvaratehingute arvu võrdlus aastail 2006 ja 2013 (Allikas: Maa-amet, tehingute andmebaas).*

Kinnisvaratehingute kogupinna osas on samuti suurim langus toimunud Vinni vallas (-1188 ha), teistes valdades on kogupind kasvanud, enim Haljala vallas (755 ha). Kunda linnas tehtud kinnisvaratehingud on valdavalt seotud korteriomandiga, mistõttu on tehingute kogupind võrreldes teiste valdadega suhteliselt väike. 2006/2013 aastate võrdluses on Kunda linna kinnisvaratehingute kogupinnas toimunud vähenemine: 2006. a oli see 5 ha, 2013. a 2 ha, vähenemine 3 ha. Koostööpiirkonnas kokku on tehingute kogupind 2006/2013 võrdluses vähenenud 200 ha.

*Joonis 1.32. MTÜ Partnerid koostööpiirkonna valdade kinnisvaratehingute kogupinna võrdlus aastail 2006 ja 2013 (ha) (Allikas: Maa-amet, tehingute andmebaas).*

Kinnisvaratehingute arvu ja kogupinna vähenemisest on tingitud ka kinnisvaratehingute koguväärtuse langemine, mis MTÜ Partnerid koostööpiirkonnas kokku oli ca 8 mln eurot. Kinnisvaratehingute koguväärtust suutsid kasvatada Haljala ja Viru-Nigula vald, kõige rohkem langes kinnisvaratehingute koguväärtus Vinni vallas (ca 5 mln eurot), järgnes Sõmeru vald ca 2,6 mln euroga.

*Joonis 1.33. MTÜ Partnerid koostööpiirkonna valdade kinnisvaratehingute koguväärtuse võrdlus aastail 2006 ja 2013 (eur) (Allikas: Maa-amet, tehingute andmebaas).*

Kaugus Eesti suurimatest linnadest kajastub piirkonna soodsates kinnisvarahindades. Mõnevõrra moonutavad pilti kohtutäiturite poolt müüdavate korterite alghinnad, mis algavad väga madalalt. Järgnevas tabelis on toodud ülevaade MTÜ Partnerid koostööpiirkonna valdade kinnisvaraturust.

|  |  |  |  |  |  |  |
| --- | --- | --- | --- | --- | --- | --- |
| **Kinnisvara nimetus** | **Kunda linn** | **Haljala vald** | **Rakvere vald** | **Sõmeru vald** | **Vinni vald** | **Viru-Nigula vald** |
| 1-toalised korterid | 2000-13 000€, 65-334€/m2 | puuduvad | puuduvad | puuduvad | 8000-16 000€, 186-452€/m2 | puuduvad |
| 2-toalised korterid | 150-16 937€, 3,28-447€/m2 | 3000-16 900€, 61- 363 €/m2 | 7900€,  163 €/m² | 5700-30 038€,  105-600€/m² | 5900-20 000€,  151-512€/m² | 16 000€,  314€/m² |
| 3-toalised korterid | 1300-26 000€, 23,2-440€/m2 | 12 900-23 900€,  223-405€/m2 | 12 500-45 000€, 191-651€/m2 | 8500-46 000€, 147-727€/m2 | 6000-49 950€, 94-728€/m2 | puuduvad |
| 4-toalised korterid | 3050-12 345€, 41-156€/m2 | 12 990-29 990€,  180-413€/m2 | 15 900-21 000€, 208-291€/m2 | 25 900€, 416€/m2 | 13 900-36 900€, 176-469€/m2 | puuduvad |
| Eramajad koos maaga | 29 000-250 000€, 194-657€/m2 | 9600-1,2 mln €, 132-518€/m2 | 26 600–149 000€,  174–818 €/m² | 3800–99 063€,  26-762€/m² | 6000-299 000€,  61-723€/m² | 2500-130 000€,  1,14-872€/m² |
| Maatükkide müük | 9990-44 000€, 5,7-9,1€/m2 | 6999-199 900€, 0,29-4,67€/m2 | 8000 – 255 000€,  0,2-4,88€/m² | 5100-226 000€,  0,2-5263€/m² | 1250-250 000€,  0,4-12,8€/m² | 4600-429 605€,  0,30-10,2€/m² |
| Äripindade müük | 27 000-250 000€, 38-677€/m2 | 59 000-590 000€, 0,93-177€/m2 | 39 999-255 000€,  89-126€/m² | 4000-360 000€,  14-220€/m² | 14 661-390 000€,  1,11-1297€/m² | 37 707-190 000€,  53,8€/m² |

*Tabel 1.11. MTÜ Partnerid koostööpiirkonna valdades müügil oleva kinnisvara hinnavahemik (eur) seisuga 20.06.2014 (Allikas:* [*www.kv.ee*](http://www.kv.ee/)*).*

Tänavad ja teed

Teede ja tänavate võrk on MTÜ Partnerid koostööpiirkonna valdades enamjaolt välja arendatud ning nende korrastamine ja remontimine toimub vastavalt teehoiukavadele. Kohalike teede seisukord on omavalitsustes stabiilselt paranenud, samas on palju kruusakattega teid ja suur osa asfaltteedest on amortiseerunud. Teede korrashoiu kvaliteet ja ulatus sõltub otseselt selleks eraldatud vahendite määrast. 2013. aastal valmis Haljala liiklussõlme ehitus, mille käigus rajati viadukt, jalakäijatele sild ja tunnel, 5 rampi, jalgratta-ja kõnniteed ning ehitati välja välisvalgustus. Projektitoetuste kaasabil on ehitatud kergliiklusteid. Piirkonda läbivad riigi suuremad tugiteed ja olulised riigimaanteed, mille seisukord on valdavalt hea.

Soojamajandus

Tsentraalse soojusega on varustatud piirkonna omavalitsuste suuremad keskused. Katlamajades kasutatakse keskkonnasõbralikke kütuseid. Probleeme tekitab küttesüsteemide ehitus- ja projekteerimiskvaliteet, trassides on suured soojakaod, puudulikud reguleerimis- ja sulgemisvõimalused. Paljukorterilistes elamutes vajavad paljud soojasõlmed rekonstrueerimist.

Veevarustus ja kanalisatsioon

Tsentraalse vesivarustuse ja kanalisatsiooni ning puhastusseadmetega on koostööpiirkonnas varustatud suuremad keskused, talusid ja eramaju varustavad veega puur- või salvkaevud, reovete kogumiseks kasutatakse kogumiskaeve. Kõikidel omavalitsustel on vastu võetud ühisveevärgi ja –kanalisatsiooni arengukavad. Elanikkonna madal elatustase pärsib trasside väljaehitamise liitumiskohtadest, samuti kogumiskaevude keskkonnanõuetega vastavusse viimise. Probleemiks on piirkonniti põhjaveetaseme langemine ja kaevude kuivaks jäämine, mis põhjustavad probleeme elanikkonna joogiveega varustamisel.

Elekter, side ja gaas

Piirkonna elektrienergiaga varustamise tase on üldiselt hea, kõrgepingeliinid on osaliselt rekonstrueeritud, madalpingeliinid on kohati amortiseerunud. Suurenenud tarbimisega piirkondades on sageli pinge normist madalam ning trafode võimsus ja nende asukohad ei vasta uutele vajadustele. Voolukõikumised raskendavad inimeste elu ja ettevõtlusega tegelemist. Internetiühenduseks on mitmeid võimalusi: kasutada läbi telefoniliinide sissehelistamisteenust, püsiühendust, juhtmevaba ühendust jne. Interneti püsiühendus on võimalik suuremates keskustes. Mobiilsideleviga EMT, Elisa ja Tele 2 poolt on kaetud valdav osa koostööpiirkonna territooriumist, igas vallas leidub mobiilside releemaste.

Jäätmekäitlus

Kõigis MTÜ Partnerid koostööpiirkonna valdades on korraldatud jäätmevedu, millega liitunute arv on ligilähedal 100%-le. Olmejäätmete õiguse andmiseks korraldatakse perioodilisi konkursse teenusepakkuja leidmiseks. Mitmed piirkonna suurettevõtted omavad kompleksluba ning tegelevad oma jäätmete käitlemisega ise. Suurematesse keskustesse on paigaldatud pakendikogumisekonteinerid, korraldatud on ka ohtlike jäätmete kogumine. Kõikides omavalitsustes on vastu võetud jäätmehoolduseeskirjad ja jäätmekavad. Koostööpiirkonna ühiseks eesmärgiks on suurendada elanikkonna keskkonnateadlikkust, mõjutada tarbimisharjumusi ning muuta jäätmehooldus jäätmevaldajate igapäevaelu loomulikuks osaks.

Piirkonna omavalitsused on suhteliselt arenenud infrastruktuuriga, mida toetab hea geograafiline asukoht ja suurte magistraalide, sadama ning raudtee lähedus.

### 1.4.2 Sotsiaalne infrastruktuur

Kõigis piirkonna valdades on tagatud alus- ja põhihariduse omandamine. Gümnaasiumihariduse omandamine on tagatud Haljalas, Kundas ja Vinni-Pajustis. 2008. aastast toimub koostöö Haljala ja Kunda gümnaasiumide vahel. Kahe kooli õpetajatele toimuvad ühiskoolitused, õpilastele ühisüritused. Õpilaste arv on koolides vähenenud, samuti väheneb iga aastaga 1. klassi astujate arv. Kuna üldhariduskooli õpilaste arv on hetkel kahanemistendentsiga, seab see piirkonna koolidele, eriti selle gümnaasiumi osale, konkurentsivõime säilitamiseks kohustuse arendada oma eripära. Paljude õppehoonete seisukord vajab parandamist, osa õppehooneid on suudetud viimastel aastatel parendada, alustatud on mitmete hoonete renoveerimisega (nt 2012. a Haljala köstrimaja uus katus.

Kutseharidust pakkuvat õppeasutust koostööpiirkonnas ei tegutse, samas on selleks väga head võimalused Rakvere linnas, kus asub Rakvere Ametikool, kus piirkonna noored saavad omandada kutset seal pakutavatel erialadel. Vinni valla territooriumil asub Haridus- ja Teadusministeeriumi haldusalas tegutsev Lääne-Viru Rakenduskõrgkool, kus õppetöö toimub kahes õppetoolis nii päevases kui ka kaugõppe vormis. Rakenduskõrgharidusõppes saab õppida ärijuhtimise, majandusarvestuse, juhiabi, sotsiaaltöö ja kaubandusökonoomika erialasid ning kutseharidus keskhariduse baasil õppekavade järgi majandusarvestuse, väikeettevõtluse, ärikorralduse, tarkvaraarenduse, sekretäritöö, müügikorralduse ja hooldustöötaja erialasid. Koostööpiirkonna valdade edasise arengu seisukohast on oluline, et võimalikult paljud noored jääksid elama ja tööle MTÜ Partnerid piirkonda.

Kõigis piirkonna omavalitsustes on loodud elanikele võimalused saada esmatasandi tervishoiuteenust. Eriarstiabi osutatakse Rakveres, Tapal, Tallinnas ja Tartus. Piirkonna valdades on olemas raamatukogud, noortekeskused, vaba aja ja sportimise võimalused.

Piirkonna omavalitsuste ühiseks mureks on elanikkonna vananemine, sellest tingitud hooldekodukohtade ebapiisavus või hooldekodu puudumine, sotsiaalkorterite vähesus ja olemasolevate kehv seisukord. Samuti on probleemiks pikaajalised töötud, narkomaania levik, aga ka alkoholisõltuvuse probleemid.

|  |  |  |  |  |  |  |
| --- | --- | --- | --- | --- | --- | --- |
|  | **Haljala vald** | **Kunda linn** | **Rakvere vald** | **Sõmeru vald** | **Vinni vald** | **Viru-Nigula vald** |
| Gümnaasium | x | x | o | o | x | o |
| Põhikool | x | x | x | x | x | x |
| Huviharidus | x | x | x | x | x | x |
| Lasteaed | x | x | x | x | x | x |
| Raamatukogu | x | x | x | x | x | x |
| Tervisekeskus (perearst, hambaarst) | x | x | x | x | x | x o |
| Turvateenus (konstaabel, päästekomando) | x | x | o | x | x | o |
| Hooldekodu | o | x | o | x | x | o |
| Sotsiaalkorterid | x | x | x | x | x | x |
| Vaba aja veetmise võimalused (kogukonnakeskus, kultuurimaja) | x | x | x | x | x | x |
| Sportimise võimalused (spordiplats, staadion, spordisaal, ujula) | x | x | x | x | x | x |
| Noortekeskus | x | x | x | x | x | x |

*Tabel 1.12. Valik avalikest teenustest MTÜ Partnerid koostööpiirkonna valdades.*

Esmatasanditeenused on koostööpiirkonnas enamjaolt olemas, kuid valdavalt on need koondunud keskustesse, hõre ühistransport ei taga teenuste kättesaadavust kõigile abivajajatele.

### 1.4.3 Kogukonnad ning kultuuri- ja seltsitegevus

**Külad**. Piirkonnas on kokku 139 küla, kus rahvastikuregistri järgi elab 7543 inimest, see on ca 43% kogu MTÜ Partnerid koostööpiirkonna elanikest. Haljala vallas on 20 küla, kus elab 985 elanikku, Rakvere vallas on 19 küla 1709 elanikuga, Sõmeru vallas on 28 küla 1651 elanikuga, Vinni vallas 37 küla 2216 elanikuga, Viru-Nigula vallas 35 küla 982 elanikuga. Seega on suhteliselt kõige rohkem elanikke ühe küla kohta Rakvere vallas, 89 elanikku küla kohta, järgnevad Vinni 59 ja Sõmeru vald 58 elanikuga küla kohta. MTÜ Partnerid koostööpiirkonna suurim küla on 328 elanikuga Piira küla Vinni vallas. Mitmetes külades elavad üksikud inimesed, täiesti tühje külasid koostööpiirkonnas ei ole *(Allikas: KOVide kodulehed).*

**Vabaühendused**. Kodaniku aktiivsus on paikkonniti erinev – on piirkondi ja valdkondi, kus tegutsetakse aktiivselt ning on paiku, kus kodanikuaktiivsust või -algatust on vähesel määral või pole üldse. Piirkonna omavalitsused tähtsustavad üha enam tugevate külade osatähtsust ning on loonud toetussüsteemi kolmandale sektorile. Kohaliku elu arendamise huvides tegutseb ka MTÜ Partnerid, mis aitab ja toetab nii era- kui ka kolmanda sektori tegevusi. Samuti täidab MTÜ Partnerid LEADER kohaliku tegevusgrupi rolli, hõlmates kõiki koostööpiirkonna 6 valda.

Statistikaameti andmetel oli MTÜ Partnerid koostööpiirkonna valdades 2007. aastal 324 ning 2013. aastal 376 MTÜd. Seega on MTÜ-de arvukus kasvanud 52 võrra ehk ca 14% (Joonis 1.34). Kõige rohkem tegutses mittetulundusühinguid koostööpiirkonnas 2012. aastal (406). Läbi vaadeldava perioodi on kõige arvukamad omavalitsused olnud Kunda linn ja Vinni vald.

*Joonis 1.34. Mittetulundusühingute arvukus perioodil 2007–2013 (Allikas: Statistikaamet).*

**Külaelu edendamine ja projektitaotlused**. Kohalikud MTÜd ja seltsingud on suhteliselt aktiivselt panustanud kohaliku kultuuri- ja seltsielu edendamisesse ning leidnud projektidele rahalise katte. MTÜ Partnerid positiivse otsuse saanud projektitaotluste analüüsist (Tabel 1.13) selgub, et perioodil 2011–2013 sai oma projektile positiivse otsuse LEADER meetmest toetuse saamiseks ligi 54 erinevat koostööpiirkonna vabaühendust. Kokku sai positiivse otsuse veidi üle 100 projektitaotluse, kogusummas üle 1 miljoni euro.

|  |  |  |
| --- | --- | --- |
|  | **Toetuse saaja** | **Projekti nimi** |
| **2013** | MTÜ Johanna | Teraapiline lähenemine erivajadustega inimestele |
|  | MTÜ Sõmeru Start | Kõik seentest ja seentega |
|  | Vinni Spordiklubi “Tammed” | Robootika koolitus |
|  | Selja Külaselts | Uued oskused |
|  | MTÜ Virumaa Mahetootjad | Kogemusreis Valga- ja Viljandimaale |
|  | Mahu Külaselts | Mahu Külaseltsi 10. aastapäeva tähistamine pilliroofestivali raames |
|  | Sõmeru Vallavalitsus | Sõmeru Lambafestival |
|  | MTÜ Roela Kodukant | Roela Kodukant 10. aastapäev |
|  | Viru-Nigula Hariduse Selts | Pärandkultuuriobjektide kaardistamine ja pargiorienteerumisvõistluse korraldamine |
|  | MTÜ Huvialakeskus Savikoda | Tudu Päevad pärandkultuuri aastal |
|  | Uhtna Sembardia MTÜ | Mandoliinilaager |
|  | Segapidi Selts | Sina ja mina – me oleme meeskond |
|  | Kadila Naisselts | Aiandusalane koolitus “Uued mõtted meie koduaedades” |
|  | Viru-Nigula Hariduse Selts | Koolitus hõimurahvaste kultuurist |
|  | MTÜ Huvialakeskus Savikoda | Koolitus Rohenäppudele |
| **2012** | MTÜ Johanna | Keraamika koolitus erivajadustega inimestele |
|  | MTÜ Sõmeru Start | Tehnikaalane õpiprojekt “Osavad käed” |
|  | Idamaise Kultuuri Selts Alima | Tantsumaagia – idamaise tantsu koolitused |
|  | MTÜ Vahva Vaeküla | Projektilaager “Mahusse mahub” |
|  | Selja Külaselts | Aiandusalased koolitused |
|  | Ubja Külaselts Linda | Keraamika ja klaasi koolitused |
|  | MTÜ Haljala Kultuuriselts | Rahvakunsti ja käsitöö õpitoad |
|  | Vinni Spordiklubi “Tammed” | Sepatöö koolitus ja õpitoad. Õppereis AHHAA keskuses. |
|  | MTÜ Bikers To Estonia | Ohutus sõidu koolitus mootorratturitele |
|  | MTÜ Huvialakeskus Savikoda | Koolitus “Kambrike, kambrike avane” |
|  | Sõmeru Vallavalitsus | Sõmeru savikoja õpitoad |
|  | Tudu Maanaiste Selts Loit | Ruumiline planeerimine kultuurmaastikul Tudus |
|  | MTÜ Lasila Mõis | Lasila Looduse Plaan |
|  | Kunda Jahindusklubi | Jahindusalased õppepäevad |
|  | MTÜ Rallirada | Koolitus “Turvaline autosõit” |
|  | Spordiklubi Tuulepüüdja | Veespordikoolitus |
|  | Rakvere Vallavalitsus | Õppereis Soome |
|  | Viru-Nigula Spordiklubi | Fotograafiakoolitus “Õpime kvaliteetselt jäädvustama oma klubi jalajälgi” |
|  | Kadila Naisselts | Külateatrite kokkutulek Kadilas |
|  | MTÜ Partnerid | Ühisüritus “LEADER annab maaelule võlu” |
|  | MTÜ Vahva Vaeküla | Ühisüritus “Nõiad koos – alati hoos” |
|  | MTÜ Kunda Sotsiaal- ja Terviskeskus | Ühisüritus “Pereväärtused – hindamatu kogemus” |
|  | Vaba Ühiskonna Selts | Ühisüritus “K9 kokkutulek” |
|  | MTÜ Uus Uhtna | Ühisüritus “Viis sammu parema tervise nimel” |
|  | MTÜ Sõmeru Start | Ühisüritus “Loomepäev” |
|  | Vinni Spordiklubi “Tammed” | Sportlike ürituste sarja “Vinni Tammed 10” korraldamine |
|  | MTÜ Junargo | Roodevälja küla Sportlik perepäev |
|  | Ubja Külaselts Linda | Ühisüritus “Suvised spordipäevad Ubjas” |
|  | MTÜ Tudu Haridus- ja Spordiselts | Ühisüritus “1000 aastat Tudu küla” |
|  | Spordiklubi Tahmaküla United | Spordipäev “Haljala valla külade mängud 2012” |
|  | Varangu Külaselts | Ühisüritus „ Sport-lauamängude võistlused Varangul“ |
|  | Tudu Maanaiste Selts Loit | Omakodu Laat Tudus |
|  | MTÜ Huvialakeskus Savikoda | Inspiratsioonipäev III „Looduse hääled ja mustrid“ |
|  | Haljala Vallavalitsus | Ühisürituste „Kodaniku-aasta programm“ korraldamine |
|  | Viru-Nigula Hariduse Selts | Viru-Nigula Hariduselu 145. aastapäeva tähistamine |
|  | MTÜ Bikers To Estonia | Tarva jaht 2012 korraldamine |
|  | MTÜ Haljala Noortekeskus | Ühisüritus “100 aastat haridust Haljalas” |
|  | MTÜ Haljala Kultuuriselts | Kultuuripäevad Värskas ja Haljalas |
|  | Tõrma Jahiselts | Laskespordi tulemusrikas päev peredele |
|  | MTÜ Ansambel AMBEL | Noored muusikalis |
|  | Kunda Kultuuriselts | Tervisliku toitumise koolitus-õpitubade korraldamine |
|  | MTÜ Arkna küla | Kihnu õppereis |
|  | MTÜ Viikingid | Koolitus “Rattaretked läbi külade” |
|  | MTÜ Huvialakeskus Savikoda | Partnerite PilliBändi koolitus |
|  | Ubja Külaselts Linda | Õppereis Soome “Õpime Lappeenranta piirkonna maakogukonna väärtusi” |
|  | MTÜ Sõmeru Start | Kodunduse õpitoad |
|  | MTÜ Roela Noortemaja | Lumelauasõidu koolitus noortele |
|  | Tudu Haridus- ja Spordiselts | Õppereis Tartumaale ja Põlvamaale |
|  | MTÜ Liikumise ja Tervise Selts | Koolitus “Tervise ABC” |
|  | Idamaise Kultuuri Selts Alima | Võõramaiste tantsude koolitus “Tants on hinge peegel” |
|  | MTÜ Bikers To Estonia | Ohutu sõit rasketes tingimustes |
|  | Viru-Nigula Hariduse Selts | Ajalooliste metsa- ja puidu käsitööoskuste taaselustamine |
| **2011** | MTÜ Sõmeru Start | Projektilaager “Kunstis peitub jõud” |
|  | MTÜ Ansambel AMBEL | Muusika salvestamise ja helindamise õpitoad, õppeekskursioonid |
|  | Vinni Spordiklubi “Tammed” | Metallitöö koolituse läbiviimine |
|  | MTÜ Lasila Mõis | Mõisalugu – 150 aastat Lasila uue mõisahoone rajamisest Rudolf von Ungern-Sternbergi ettevõtmisel |
|  | Kunda Külaselts | Liikumisharjumus läbi sportmängude ja tantsimise |
|  | Ubja Külaselts Linda | Kogu pere koolitused |
|  | Selja Külaselts | Õmblusalaste koolituste korraldamine |
|  | MTÜ Elumõnu | Koolitus „Nobenäpp“ |
|  | MTÜ Vahva Vaeküla | Kaunis kodus on hea elada |
|  | Idamaise Kultuuri Selts Alima | „Tants ühendab“ idamaise tantsu koolitused |
|  | MTÜ Arkna Küla | Käsitööpäev Avinurmes Arkna küla elanikele |
|  | Kadila Naisselts | Tervisliku toitumise kunst |
|  | MTÜ Haljala Kultuuriselts | Loovuskoolituse õpitoad |
|  | Lääne-Viru Maanaiste Liit | Õppereis Soome |
|  | MTÜ Sõmeru Start | Orienteerumise peresarja korraldamine |
|  | MTÜ Ansambel AMBEL | Haljala Kihelkonna muusikapäevad |
|  | MTÜ Lasila Mõis | Mõisapiknik – 150 aastat Lasila uue mõisahoone rajamisest Rudolf von Ungern-Sternbergi ettevõtmisel |
|  | Viru-Nigula Hariduse Selts | Nigulapäeva tähistamine laste laulupäeva ja kevadlaadaga |
|  | Meie Energia | Hooli endast ja teistest |
|  | Selja Külaselts | Veedame koos külapere päeva |
|  | MTÜ Roela Noortemaja | Sportlik seiklus Roelas |
|  | MTÜ Elumõnu | Eakate festival „Me ei ela ainult leivast“ |
|  | Varangu Külaselts | Sportlik Haljala kihelkond |
|  | Ubja Külaselts Linda | Perepäev „Maal on hää ja tervislik elada“ |
|  | MTÜ Lasila Küla | Maarahva Olümpia |
|  | Vinni Spordiklubi “Tammed” | Piirkonna sportliku päeva läbiviimine *skaikides* |
|  | Kadila Naisselts | Kadila piirkonna külade päev |
|  | MTÜ Arkna Küla | Arkna küla päev 2011 |

*Tabel 1.13. LEADER programmi raames toetatud MTÜ Partnerid koostööpiirkonna mittetulundusühingute ja seltsingute projektide nimekiri, 2011-2013 (Allikas: MTÜ Partnerid).*

Mittetulundusühingutest said vaadeldud perioodil 6 positiivset otsust kaks ja 5 positiivset otsust kolm mittetulundusühingut. Aktiivsemad ja edukad projektitaotluste esitajad on MTÜ Sõmeru Start, MTÜ Viru-Nigula Hariduse Selts, Vinni Spordiklubi „Tammed“, Selja Külaselts, Kadila Naisselts, MTÜ Ubja Külaselts Linda, MTÜ Huvialakeskus Savikoda, MTÜ Ansambel Ambel, MTÜ Lasila Mõis ja MTÜ Vahva Vaeküla (Joonis 1.35).

*Joonis 1.35. MTÜ Partnerid positiivse otsuse alusel kümme kõige edukamat vabaühendust (aastail 2011-2013 kokku) (Allikas: MTÜ Partnerid).*

Kõige suuremad toetussummad eraldati 2011. aastal elukeskkonna investeeringuteks, positiivse otsuse said 9 projektitaotlust, toetus summas kokku 743 086 eurot. Maksimaalne toetussumma ühe projektitaotluse kohta oli 127 820 eurot, mis eraldati kahele taotlejale.

**Kultuuri- ja seltsitegevus.** Huvialaringidest on piirkonnas kõige enam (koori)laulu, rahvatantsu ja spordiringe eri vanusegruppidele. Teiste valdkondade huviringe ja koolitusi on suhteliselt vähe.

Igal omavalitsusel on oma traditsioonilised üritused, teiste hulgas (*Allikas: Valdade arengukavad, kodulehed*):

* Laulupäev (6 omavalitsust) Roela lauluväljakul;
* Kokanduse päevad Järni jahikeskuses (piiriülesed);
* Külapäevad, ühisüritused;
* Lambafestival;
* Jpt.

**Järeldused:**

* Võrreldes kinnisvaratehingute arvu aastatel 2006 ja 2013, on tehingute arv, tehingute kogupind ja kogumaksumus koostööpiirkonnas vähenenud.
* Kinnisvara hinnad on enamjaolt madalad, mis loob soodsad tingimused linna inimestele soetada kodu looduslikus puhtas keskkonnas.
* Osa trassidest on heas korras ja renoveeritud. Paljudes piirkondades vajavad need aga rekonstrueerimist ja uutes elamupiirkondades rajamist.
* Piirkonnas on head võimalused hariduse omandamiseks kuni kõrghariduseni, mis loob soodsad tingimused täiendõppeks ja noorte siia tulemiseks ning püsimajäämiseks.
* Tehniliselt vananenud korruselamute puhul ei võimalda elanike sissetulekud, vähene teadlikkus ja koostöötahe investeerida kokkuhoidlikematesse lahendustesse.
* Piirkonna rahvaarvu vähenemine seab surve alla väiksemate koolide jätkusuutlikkuse.
* Elanikkonna jätkuv vananemine tingib senisest suurema vajaduse luua juurde hooldekodukohti.
* Esmatasanditeenused on enamjaolt olemas, kuid valdavalt on need koondunud keskustesse, hõre ühistransport ei taga teenuste kättesaadavust kõigile abivajajatele.
* Sotsiaalkortereid on vähe, olemasolevate seisukord on kehv.
* Piirkonnas on probleemid pikaajaliste töötute olemasoluga, narkomaania leviku, aga ka alkoholisõltuvusega.
* Kodust väga kaugel töötamine tekitab peresuhetes probleeme.
* Vajadus sotsiaaltöötajate, hooldajate, hingehoidjate järele.
* 43% kogu MTÜ Partnerid koostööpiirkonna elanikest elab külades.
* Mitmetes külades elavad üksikud inimesed, täiesti tühje külasid koostööpiirkonnas ei ole.
* MTÜde arvukus on 7 aastaga kasvanud 52 võrra ehk ca 14%.
* Kohalikud MTÜd ja seltsingud on suhteliselt aktiivselt panustanud kohaliku kultuuri- ja seltsielu edendamisesse ning leidnud projektidele rahalise katte.
* Huvialaringidest on piirkonnas kõige enam (koori)laulu, rahvatantsu ja spordiringe eri vanusegruppidele. Teiste valdkondade huviringe ja koolitusi on suhteliselt vähe.

## 1.5 Väliskeskkonna mõju piirkonnale

MTÜ Partnerid koostööpiirkonna väliskeskkonna mõjudest annab kokkuvõtliku ülevaate SWOT-analüüs.

|  |  |
| --- | --- |
| **TUGEVUSED** | **NÕRKUSED** |
| * Soodne asukoht ettevõtluse arenguks Eesti kontekstis. * Suhteliselt suure pindalaga koostööpiirkond. * Suurte metsaalade ning viljakate põllumaade olemasolu. * Omapärane ja mitmekesine loodus. * Kliimale avaldab mõju mere lähedus. * Rahulik ja turvaline elukeskkond. * Piirkonna hõre asustus (rahulik, privaatne, puhas; aga ka tootmis- ja kaubanduspindade, uute elamute rajamise võimalus). * Lubjakivi, liiva, kruusa, fosforiidi, turba ning põlevkivi olemasolu. * Majanduslikult aktiivne ehk tööealine rahvastik moodustab 68% koostööpiirkonna elanikest. * Kuukeskmine brutotulu on kõrgem Lääne-Virumaa keskmisest. * 14% koostööpiirkonna elanikest on lapsed (0-14 vanused). * Kinnisvara hinnad on enamjaolt madalad, mis loob soodsad tingimused linna inimestele soetada kodu looduslikus puhtas keskkonnas. * Osa trassidest on heas korras ja renoveeritud. * Koostööpiirkonnas täiesti tühje külasid ei ole. * Ettevõtete arv on kasvanud. * Põllumajanduse pikaajalised traditsioonid. * Ettevõtete tegevusvaldkonnad on mitmekesistunud. * Olulisemate avaliku ja erasektor teenuste olemasolu. * Hästi korraldatud jäätmekäitlussüsteem. * Hea koostöö ettevõtete, vabaühenduste, valdade, MTÜ Partnerid ja VIROLi vahel. * Ettevõtete ja vabaühenduste kogemused ja oskus leida rahastus EL jt vahenditest. * Majanduslikult aktiivsete inimeste arv püsib stabiilne. * Töötute arv on langenud. * Esmavajalikud avalikud teenused kõigis kuues omavalitsuses on elanikele kättesaadavad. * MTÜde arvukus on kasvanud ca 14%. * Tugevate külakogukondade, vabaühenduste olemasolu. * Traditsiooniliste kultuuri- ja spordiürituste olemasolu. * Kohalike MTÜde ja seltsingute aktiivsus ja oluline panus kohaliku kultuuri- ja seltsielu edendamisse. * Piirkonnas on head võimalused hariduse omandamiseks kuni kõrghariduseni. * Hea spordi ja kultuuri võrgustik ((koori)laulu, rahvatantsu ja spordiringid eri vanustele). * Aktiivne seltsielu. | * Piirkonna hõre asustus. * Kliimale avaldab mõju mere lähedus. * Elanike arv on vähenenud kiiremini kui Eestis ja Lääne-Virumaal keskmiselt. * Tööealiste, haritud ja aktiivsemate kuni 30-aastaste inimeste lahkumine. * Iive on jätkuvalt negatiivne. * Vähe elanikke vanuses 20–45, eriti naisi. * Rändesaldo on jätkuvalt negatiivne. * Ülalpeetavate määr on tõusnud, kõrgem nii Eesti kui ka Lääne-Virumaa keskmisest. * Teenuste kõikuv kvaliteet. * Tööturusurve indeks on alla ühe. * Madal kuukeskmine brutotulu võrreldes Eesti keskmisega. * Töökohad on suunatud vähekvalifitseeritud tööjõule. * Pangateenuste puudumine/kaotamine piirkonnas. * Madal ettevõtlusaktiivsus. * Piirkonna rahvaarvu vähenemine seab surve alla väiksemate koolide jätkusuutlikkuse. * Esmatasandi teenused on koondunud keskustesse, hõre ühistransport ei taga teenuste kättesaadavust kõigile abivajajatele. * Mitmetes külades elavad üksikud inimesed. * Huviringide ja täiendõppe kitsas diapasoon, vähene alternatiivsus. * Kinnisvaratehingute arv, tehingute kogupind ja kogumaksumus koostööpiirkonnas vähenenud. * Amortiseerunud elamufond, elanike madalad sissetulekud, vähene teadlikkus ja koostöötahe investeerida kokkuhoidlikematesse lahendustesse. * Sotsiaalkortereid on vähe, olemasolevate seisukord on kehv. * Paljudes piirkondades vajavad trassid rekonstrueerimist ja uutes elamupiirkondades rajamist. * Pikaajaliste töötute olemasolu, narkomaania levik, alkoholisõltlased. |
| **VÕIMALUSED** | **OHUD** |
| * Euroopa struktuurfondide jt vahendite toetus piirkonna arengule (sh uuenduslike ideede rakendamiseks). * Ettevõtjate, vabaühenduste ja kohaliku omavalitsuse kogemused projektitaotluste alal. * Globaliseerumine (uued turud). * Side- ja kommunikatsioonitehnoloogia arenguga kaasnevad võimalused. * Koostöö eri tasandil: vabaühendused, ettevõtted, KOV, riik, välisriigid. * Ühine turustamine teiste piirkonna ettevõtetega. * Elanike endi motivatsiooni tõus ise käed külge lüüa elu edendamiseks. * Hooldekodukohtade juurde loomine ja tingimuste parandamine. * Kaugtöö soodustamine igal tasandil (riik, KOV, ettevõtted) kvalifitseeritud tööjõule, ka noortele võimaluste ja rakenduse leidmise ning eakama elanikkonna tööle motiveerimise eesmärgil. * Turismi edendamine, eeskätt siseturism. * Majanduslikult mitteaktiivse rahvastiku arvu vähenemine nii Eestis keskmiselt kui ka Lääne-Virumaal. * Majanduslikult aktiivsete inimeste arv püsib stabiilne. * Rändesaldo stabiliseerumine. * Sündide ja surmade vahe vähenemine. * Sotsiaalsete probleemide ennetustöö tugevdamine kogu riigis igal tasandil (riik, KOV, ettevõtted, vabaühendused). | * Paremad elamistingimused, huvitavamad ja tasuvamad töökohad mujal Eestis ja välismaal, sellest tulenev väljaränne. * Mujale õppima läinud noored ei pöördu pärast õpinguid piirkonda tagasi. * Kiire elanikkonna vähenemine ja tööjõu vananemine, sellest tingitud madalam tulumaksu laekumine valla eelarvesse. * Globaliseerumine (elanikkonna väljaränne). * Avalike teenuste vähenemise ja halvenemise risk. * Tööjõupuudus (negatiivne iive ja rändesaldo, madal tööturusurveindeks). * Konkurentsi vähenemine tööjõuturul. * Väiksemate koolide sulgemise otsus riiklikul tasandil. * Külade tühjenemine. * Kinnisvaraväärtuse langus. * Nitraaditundlikule alale seatud piirangute pärssiv mõju intensiivsele maakasutusele. * Sotsiaalsete probleemide süvenemine (sh sõltuvusainete tarvitamine, perekonnaliikme(te) liiga kaugel töötamine, sellest tulenevad probleemid kodus, koolis, tööl). |

*Tabel 1.14. Väliskeskkonna baasil esitatud SWOT-analüüs.*

Lisaks kõigele eelnevale mõjutavad MTÜ Partnerid koostööpiirkonna arengut järgmised megatrendid ja trendid:

|  |  |
| --- | --- |
| **Megatrend** | **Trend** |
| Globaliseerumine | * Akumuleerumine (suurenev vahe riikide, regioonide, indiviidide ja gruppide vahel). * Võrgustike tekkimine. * Globaliseerumist toetava IKT kiire areng. * Multikultuursus. * Turvalisuse tähenduse kasv (terrorismist mõjutatuna). * Avatuse ja läbipaistvuse kasv (Wikileaks). |
| Tihenev konkurents | * Tootlikkuse ja efektiivsuse kasv. * Organisatsioonide tsentraliseerumine. * Regionaalne tsentraliseerumine. * Suuremate organisatsioonide järjepidev kasv. * Tihenev konkurents klientide pärast, dilemma kulude vähendamise ja kliendi rahulolu vahel. * Avaliku sektori vähenemine. * Automatiseerimisest tingitud suurenev tööpuudus. * Teenuste kasv. * Muutuv juhtimine. * Spetsialiseerumine. |
| Tsentraliseerumine | * Urbaniseerumine. * Inimeste akumulatsioon teatud regioonidesse. * Keskkonnaprobleemid. * Muutused regioonide struktuurides. |
| Kiirenev tehnoloogia areng | * Digitaliseerimine. * Robotiseerimine. * Kiire IKT areng. * Informatsioon on koondunud suurtesse serveritesse, kus seda vajadusel nagu laost alla laetakse. * Interneti areng, mis kiirendab teadmuse edasikandumist. * Juhtmeta interneti areng. * Teadmuse intensiivne kasv. * Meditsiini areng, nt geenitehnoloogia jne. * Materjalitehnoloogia areng. * Nanotehnoloogia areng. |
| Energia ja tooraine tähenduse kasv | * Nafta tootmise vähenemine, samas energiavajaduse kasv. * Nafta ja energia hinna tõus. * Alternatiivsete energialiikide tootmise kasv (päikese-, tuule jne energia). * Tuumaenergia laialdasem kasutuselevõtmine. * Uued tehnoloogiad (*hydrogen, fuel cell, fusion*). * Kliimamuutused tingivad muutused energia tootmises. * Terase tootmise toorainete kasv ja kiirenev kaevandamine. * Metallide muutumine „poliitiliseks“ tooraineks. * Metallide kui tooraine tähtsuse kasv. * Huvi kasv Aafrika toorainevarude vastu. |
| Muutused mobiilsuses ja liikluses | * Liikluse intensiivistumine. * Transpordi hinna kasv. * Logistika olulisuse kasv. * Turismi kasv. * Inimeste multilokaalsuse kasv (töö võib olla mitmes eri paigas). * „Virtuaalne“ tööalase reisimise kasv seoses IKT arenguga, vähendades füüsilist reisimist. |
| Keskkonna / ökoloogia tähenduse kasv | * Keskkonna tähendus muutub järjest olulisemaks. * Reostushulga suurenemine. * Veevarude vähenemine. * Puhas keskkond muutub luksuseks. * Taaskasutuse laienemine. |
| Rahvastiku vananemine | * Kasvav vajadus sotsiaalteenuste osas. * Teadmised ja oskused on tööturul kriitilised. * Turu muutusega kaasnev eakate vajadusi rahuldavate toodete ja teenuste kasv. * Muutused väärtustes ja elustiilis. |
| Kultuuri ja kogemuste tähenduse kasv | * Vaba aja osakaalu suurenemine. * Multikultuursus. * Kultuuri tähenduse olulisus. * Meelelahutuse tähtsuse kasv. * Spordi tähenduse olulisus. * Kogemuste tähenduse olulisus. * Erineva eesmärgiga turismi populaarsuse tõus. |

*Tabel 1.15. MTÜ Partnerid koostööpiirkonna arengut mõjutavad megatrendid ja trendid.*

# 2. MTÜ PARTNERID KOOSTÖÖPIIRKONNA SISEKESKKONNA ANALÜÜS

## 2.1 MTÜ Partnerid juhtimisprotsessid

MTÜ Partnerid juhtimine toimub vastavalt alljärgnevale skeemile:

*Joonis 2.1. MTÜ Partnerid struktuur.*

Kõrgeimaks organiks on liikmete üldkoosolek, milles iga liiget esindab volitatud esindaja. MTÜ Partnerid üldkoosolek koosneb piirkonna 6 kohalikust omavalitsusest, 36 mittetulundusühingust ja 18 ettevõttest.

Üldkoosoleku pädevusse kuulub:

* põhikirja kinnitamine ja muutmine;
* eesmärgi muutmine;
* kohaliku tegevusgrupi tegevuspiirkonna integreeritud arengustrateegia kinnitamine;
* juhatuse liikmete määramine ja tagasikutsumine;
* liikmemaksude suuruse määramine;
* eelarve kinnitamine;
* aastaaruande kinnitamine, audiitori või revisjonikomisjoni (revidendi) arvamuse kinnitamine;
* juhatuse või muu organi liikmega tehingu tegemise või tema vastu nõude esitamise otsustamine ja selles tehingus või nõudes tegevusgrupi esindaja määramine;
* tegevusgrupile kuuluvate kinnisasjade ja registrisse kantavate vallasasjade võõrandamise ja asjaõigustega koormamise otsustamine ja tingimuste määramine nimetatud tehingutes;
* liitudesse ja organisatsioonidesse astumine ja väljaastumine;
* tegevusgrupi nimel teostatavate tehingute, mille suurus ületab 351 514 eurot sooritamiseks eelneva nõusoleku andmine;
* muude küsimuste otsustamine, mida ei ole seaduse või põhikirjaga antud teiste organite pädevusse.

Tegevusgrupi tegevust juhib ja seda esindab juhatus. MTÜ Partnerid juhatus on 12-liikmeline ning partnerluspõhimõtte alusel koosneb 4 vallavanemast, 4 ettevõtjate ja 4 mittetulundusühingute esindajast.

Juhatuse pädevusse kuuluvad:

* juhatuse esimehe ja asetäitja valimine;
* tegevuse vormide ja meetodite kindlaksmääramine;
* ettepanekute esitamine üldkoosoleku päevakorda;
* tegevusgrupi üldkoosolekute ettevalmistamine ja otsuste elluviimine;
* liikmemaksude arvestuse pidamine ja liikmemaksude kogumine;
* uute liikmete vastuvõtmine ja liikmete väljaarvamine;
* tegevuste kavandamine;
* aastaaruande ja bilansi läbivaatamine ja esitamine tegevusgrupi üldkoosolekule kinnitamiseks;
* eelarveprojekti läbivaatamine ning esitamine tegevusgrupi üldkoosolekule kinnitamiseks;
* põhivara soetamise, laenude võtmise, vara pantimise, rentimise jm tehingute tegemine;
* tegevjuhi ja projektijuhtide ametisse nimetamine ja ametist vabastamine;
* tegevjuhi ja projektijuhtide pädevuse ja töötasu määramine;
* struktuuriüksuste ja osakondade moodustamine;
* tegevusgrupi komisjonide, töö- ja teemagruppide juhtide nimeline kinnitamine;
* lepingute (s.h töölepingute) sõlmimine, muutmine ja lõpetamine ning volikirjade väljaandmine;
* muude küsimuste otsustamine, mis esitatakse juhatusele arutamiseks üldkoosoleku poolt;
* projektitaotluste rahastamise eelotsuste langetamine ning toetuste väljaandmine;
* arengustrateegia rakenduskava või kohaliku tegevusgrupi toetuse või projektitoetusega seotud otsuste vastuvõtmine;
* välissuhete korraldamine ja koordineerimine;
* projektide esitamise või nendes osalemise kooskõlastamine;
* kontode ja arvete avamine krediidiasutustes.

Tegevusgrupi büroos on palgal tegevjuht, nõustaja ning assistent.

Tegevusgrupi töötajate ülesanded on alljärgnevad:

* koostööstrateegia elluviimine ja edasiarendamine, ühise arengukava ja valdkondade arengukavade (sh iga-aastaste tegevusplaanide) väljatöötamine, edasiarendamine ja järgimine koostöös teemagrupi liikmetega ja teiste asjasse puutuvate isikutega;
* ühiste arenguprobleemide lahendamine;
* ettepanekute tegemine töögruppide moodustamiseks ja nende töö organiseerimine vajadusel;
* koostööpiirkonna omavalitsuste vahelise info korraldamine;
* üldkoosoleku, juhatuse ja töögruppide koosolekute korraldamine vajadusel;
* ühiste koostööprojektide algatamine, väljatöötamine ja elluviimine või nende korraldamine, samuti osalemine teiste organisatsioonide projektides partnerina;
* ühise erinevate eluvaldkondade andmebaasi koostamine ja haldamise korraldamine;
* ühishangete korraldamine;
* MTÜde, eraettevõtete projektialane nõustamine ja võimalusel projekti juhtimine;
* koostööpiirkonna vajalike uuringute läbiviimine või selle korraldamine;
* koostöö organiseerimine erinevate üksuste vahel piirkonnas;
* koostöö loomine ja arendamine olemasolevate ja potentsiaalsete partneritega nii Eestis kui välismaal;
* avalikkuse teavitamine MTÜ Partnerid tegevustest;
* MTÜ Partnerid turundus, sh brändi esitlemine, ühise kodulehekülje käivitamine ja haldamise korraldamine.

Kõik MTÜ Partnerid liikmed osalevad aktiivselt koostööpiirkonna tuleviku kujundamise protsessis. Iga kohalik omavalitsus, mittetulundusühing ja ettevõtja vaatleb piirkonda kui tervikut ning lähtub piirkonna tasakaalustatud arengust, samas esindab oma organisatsiooni lähtuvalt selle huvidest ja eesmärkidest.

|  |  |  |
| --- | --- | --- |
| **Kohalikud omavalitsused** | **Mittetulundusühingud** | **Ettevõtjad** |
| 1. Haljala vald | 1. MTÜ Aaspere Külakoda | 1. OÜ Maheda Palkmaja |
| 2. Kunda linn | 2. MTÜ Haljala Noortekeskus | 2. OÜ Jarko Auto |
| 3. Rakvere vald | 3. Spordiklubi Haljala | 3. OÜ MALVA-ESSU |
| 4. Sõmeru vald | 4. Varangu Külaselts | 4. FIE Aare Vabamägi |
| 5. Vinni vald | 5. MTÜ Ans.Ambel | 5. AS KUNDA-AUTO |
| 6. Viru-Nigula vald | 6. Haljala Kultuuriselts | 6. Rometu Talu |
|  | 7. MTÜ KUNDA ELULÕNG | 7. OÜ LEPNA TOOTMINE |
|  | 8. MTÜ Berega | 8. OÜ AIASTIIL |
|  | 9. Slaavi Ühing Läte | 9. OÜ Roodevälja Uustalu |
|  | 10. Kunda Kultuuriselts | 10. OÜ FER PROJECT |
|  | 11. MTÜ M.K.E | 11. Kadila Põllumajanduse OÜ |
|  | 12. MTÜ Arkna Küla | 12. OÜ Taali Mesila |
|  | 13. MTÜ Viikingid | 13. OÜ Rehekivi |
|  | 14. Levala Külaselts | 14. FIE Leo Saluste |
|  | 15. MTÜ Kullaaru Külad | 15. Tähthein OÜ |
|  | 16. MTÜ Lasila Mõis | 16. OÜ Rabaveere Farm |
|  | 17. MTÜ Lasila Küla | 17. OÜ Lemar-Auto |
|  | 18. MTÜ Virumaa Põllumeeste Liit | 18. OÜ Siberi Puidutöökoda |
|  | 19. MTÜ "Sõmeru Start" |  |
|  | 20. MTÜ Vahva Vaeküla |  |
|  | 21. MTÜ Ubja Külaselts Linda |  |
|  | 22. MTÜ Roela Kodukant |  |
|  | 23. Kadila Naisselts |  |
|  | 24. MTÜ Roela Noortemaja |  |
|  | 25. MTÜ Johanna |  |
|  | 26. Kolme Krooni Klubi |  |
|  | 27. MTÜ Liikumise ja Tervise Selts |  |
|  | 28. Viru-Nigula Hariduse Selts |  |
|  | 29. Kunda Külaselts |  |
|  | 30. Mahu Külaselts |  |
|  | 31. Selja Külaselts |  |
|  | 32.Eesti Evangeelse Luterliku Kiriku Viru-Nigula Kogudus |  |
|  | 33. Viru-Nigula Spordiklubi |  |
|  | 34.Lääne-Virumaa Suurte Perede Ühendus |  |

*Tabel x. MTÜ Partnerid liikmed seisuga 05.03.2014.*

## 2.2 MTÜ Partnerid teenused eelneval strateegia perioodil

MTÜ Partnerid tegevuse põhieesmärgiks on kuue kohaliku omavalitsuse territooriumil (Kunda Linn, Viru-Nigula vald, Sõmeru vald, Haljala vald, Rakvere vald, Vinni vald) moodustunud ühtses koostöötegevuspiirkonnas kohaliku elu arendamine, tuginedes kolme erineva sektori partnerlusele – kohalikud omavalitsused, äriühingud ja füüsilisest isikust ettevõtjad ning mittetulundusühingud ja sihtasutused. LEADER projektitoetuste abil aitab MTÜ Partnerid oma tegevuspiirkonnas parandada elukeskkonda, uute teadmiste ning tehnoloogiate kasutusele võtuga tõsta maapiirkonna konkurentsivõimet tootmises ja teeninduses, kohalikele toodetele lisandväärtust anda. Samuti aidatakse kaasa loodus-ja kultuuriressursside paremale kasutamisele, maamajanduse arengule, s.h väikeettevõtlusele uute võimaluste leidmisel, maapiirkonnas uute töökohtade loomisele ning alternatiiv-põllumajanduse arendamisele, väärtustades kohalikke tooteid.

MTÜ Partnerid täidab LEADER-meetme kohaliku tegevusgrupi ülesandeid sõlmitud halduslepingu nr 1-15/35 alusel. Sellega seoses on MTÜ Partnerid ülesanneteks määrata LEADER-meetme projektitaotluste hulgast siduvalt kindlaks koostöögrupile eraldatud eelarve piires rahastamisele kuuluvad projektid ehk teha projektitoetuse taotluste kinnitamise või kinnitamisest keeldumise otsus. Haldusleping on sõlmitud tähtajaga 31.12.2015. Täpsemalt on kohalikule tegevusgrupile esitatavad nõuded esitatud põllumajandusministri 21.09.2012 määruses nr 75.

Eesmärkidest tulenevalt on MTÜ Partnerid põhilised tegevusvaldkonnad:

* projektitoetuste vastuvõtmine;
* ettevõtluse tugistruktuuride arendamine;
* siseriikliku ja rahvusvahelise koostöö arendamine;
* koolituste, infopäevade ja seminare korraldamine ettevõtjatele ja mittetulundusühingutele;
* erinevate koostöövaldkondade ja tegevusgruppide koostöö koordineerimine.

Organisatsiooni teenused on suunatud kohaliku elu arendamisele. MTÜ Partnerid klientideks on laiemalt nii avalik, era- kui ka kolmas sektor, kitsamalt:

* koostööpiirkonna omavalitsused;
* koostööpiirkonnas tegutsevad mittetulundusühingud ja sihtasutused;
* koostööpiirkonna kodanikud, kes soovivad alustada ettevõtlusega või mittetulundusliku tegevusega;
* koostööpiirkonnas tegutsevad äriühingud;
* koostööpiirkonna koolide õpilased ja piirkonnaga seotud noored, kellel on huvi alustada oma äri, edendada piirkonna arengut;
* väljastpoolt (teistest Eesti piirkondadest, välisriikidest) tulevad ettevõtted, kes soovivad asutada firma MTÜ Partnerid koostööpiirkonnas ning tarbida keskuse teenuseid.

Detailsema abi ja teiste vajalike teenuste osas suunab MTÜ Partnerid abivajaja oma koostööpartnerite poole, kelleks on SA Lääne-Virumaa Arenduskeskus ja konsultatsioonifirmad. Konsultatsioonifirmade teenused nagu näiteks äriplaanide ja uuringute koostamine, on tasulised.

## 2.3 Partnerlusvõrgustiku põhimõtted, koostöö alused ja rollijaotus

MTÜ Partnerid põhiülesandeks on moodustatud koostööpiirkonna ühiste probleemide lahendamine ja koostöö korraldamine erinevates valdkondades. Piirkonna arendamisel lähtutakse piirkonna vajadustest ja huvidest, arvestades selle arengu iseärasusi, parendada elukeskkonda, tõsta piirkonna atraktiivsust elanikele, ettevõtetele, turistidele ja investoritele, tuginedes erinevate sektorite partnerlusele.

MTÜ Partnerid liikmed on lisaks Kunda linnale, Haljala, Rakvere, Sõmeru, Vinni ja Viru-Nigula valdadele 18 ettevõtet ja 36 mittetulundusühingut, kes tegutsevad nimetatud omavalitsuste piirkonnas. Kui 2006. aastal MTÜ Partnerid asutamisel oli liikmeid 28, siis seisuga 01.04.2014 on liikmeid 58, liikmelisuse kasv aastas on ligikaudu 5%. Moodustatud piirkond on piisavalt suur territooriumilt, elanikearvult, ettevõtete ja vabaühenduste arvu poolest, et koos tegutsedes saavutada kriitiline mass, et täita vajadusi, mis üksi oleks võimatu. MTÜ tööd korraldab juhatus. Juhatus on 12-liikmeline. Juhatuse tööd juhib juhatuse esimees. Organisatsiooni juhtimise küsimustes on oluline roll MTÜ Partnerid juhatuse koosolekutel ja üldkoosolekutel, LEADER-meetme projektitaotluste hindamisel MTÜ Partnerid hindamiskomisjonidel.

MTÜ Partnerid tegevuse korraldamiseks tegutseb kaheksa töögruppi, kus igal töögrupil on oma juht ja metoodiline koordineerimiskeskus koostööpiirkonna eri paigus (Tabel 2.1.). Asukoha valikul on arvestatud kogemuste jagamise võimalust ja aktiivsete sihtgruppide olemasolu.

|  |
| --- |
| **Töörühma nimetus** |
| *Kunda linn:* |
| * Vähemusrahvused |
| * Eakad |
| *Sõmeru vald:* |
| * Noored ja tudengid |
| *Viru-Nigula vald:* |
| * Vabaühendused (sh naisorganisatsioonid) |
| *Rakvere vald:* |
| * Ettevõtjad (sh FIEd, talunikud) |
| * Naisettevõtjad |
| *Vinni vald:* |
| * Erivajadustega inimesed |
| *Haljala vald:* |
| * Pered (sh noored ja suured pered) |

*Tabel 2.1. MTÜ Partnerid töörühmad ja nende ülesanded.*

MTÜ Partnerid tegevust mõjutavad erinevad organisatsioonid ja sotsiaalsed grupid, aidates jõuda püstitatud visioonini:

1. piirkonna ettevõtted - tugevad ja jätkusuutlikud ettevõtted, uute töökohtade loomine, noorte ettevõtluse toetamine ja koostöö, piirkonna võrgustiku töö toetamine;
2. piikonna kohalikud omavalitsused – igakülgne koostöö, piirkonna võrgustiku töö toetamine, KOV-de arengukavade ja strateegiate ühtlustamine, oma piirkonna MTÜ-de toetamine;
3. piirkonna mittetulundusühingud ja vabatahtlikud – igakülgne koostöö, piirkonna võrgustiku töö toetamine, koolituste, seminaride, infopäevade jne korraldamine;
4. Lääne-Viru Arenduskeskus, VIROL, PRIA, Põllumajandusministeerium, LEADER infokeskus (Maamajanduse Arenduskeskus) - nõustamine ja koolituste korraldamine, maakondlike ühisürituste korraldamine, kaasfinantseerimine;
5. teised LEADER tegevusgrupid Eestist, Euroopast – koostöö korraldamine;
6. piirkonna elanikud – uute ideede algatajad, üritustel osalejad, otsesed kasusaajad;
7. meedia ja arvamusliidrid – piirkonna üldine mainekujundus;
8. järelevalveasutused (pääste, politsei, keskkonnainspektsioon, muinsuskaitse jt) – nõustamine ja teadlikkuse tõstmine, vastutulelikkus ja mõistlikkus koostöö korraldamisel.

Pikaajalised koostöökogemused on ka rahvusvahelisel tasandil sõprusvaldade ja linnade kaudu. Kõigil MTÜ Partnerid kohalikel omavalitsustel on sõprussidemed väga erinevates maades. Piirkonna kuus kohalikku omavalitsust on sõlminud 15 koostöölepingut, mis sisaldavad koostöövõimalusi väga erinevates valdkondades.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Soome** | **Rootsi** | **Norra** | **Saksamaa** | **Holland** | **Poola** | **Läti** |
| **Haljala vald** | Pyhtää | Dorotea |  | Schönberg |  |  |  |
| **Kunda linn** | Seinajoki | Söderhamn |  |  |  | Gdynia | Brocene |
| **Rakvere vald** |  |  |  |  |  |  | Tervete |
| **Sõmeru vald** | Nurmo  Lapua |  | Stor-Elvdal |  | Graven-zande |  |  |
| **Vinni vald** | Tuusula | Ljusdal |  |  |  |  |  |
| **Viru-Nigula vald** | Karvia |  |  | Amt  Grosser |  |  |  |

*Tabel 2.2. MTÜ Partnerid omavalitsuste sõprusvallad.*

Pikaajalised koostöö kokkulepped on sõlmitud ka Lääne-Viru maakonna ja selle 6 erineva sõprusmaakonna vahel Ungarist, Saksamaalt, Poolast, Rootsist, Soomest, Leedust.

## 2.4 Majanduslik elujõulisus

MTÜ Partnerid on kasumit mittetaotlev organisatsioon, kelle põhilisteks finantseerimisallikateks on kohalike omavalitsuste eelarvest laekuvad liikmemaksud, sihtfinantseerimine LEADERist, EASist ja teistest fondidest ning toetused ja laekumised liikmeskonnale (mittetulundusühingud ja äriühingud) osutatavate teenuste eest.

Aastate lõikes on MTÜ Partnerid tegevus olnud edukas ning seniste tegevuste jätkumisel on MTÜ Partnerid majanduslikult elujõuline organisatsioon.

|  |  |  |  |  |  |  |
| --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** |
| Bilansimaht | 1612 | 59 227 | 59 690 | 144 322 | 96 707 | 58 733 |
| Käibevara | 1612 | 44 374 | 46 428 | 132 652 | 86 628 | 48 870 |
| Põhivara | 0 | 14 853 | 13 262 | 11 670 | 10 079 | 9 863 |
| Kohustused | 1770 | 60 172 | 54 328 | 134 897 | 78 115 | 34 171 |
| Tulud | 75 328 | 22 527 | 18 443 | 95 189 | 71 055 | 61 698 |
| Liikmemaks | 15 339 | 1278 | 8 948 | 7 680 | 6 442 | 8 359 |
| Toetused | 59 829 | 21 249 | 9 495 | 87 509 | 64 613 | 53 339 |
| Teenuste osutamisest ja vahendamisest saadud tulu | 160 |  |  |  |  |  |
| Kulud | -78 090 | -21 896 | -10 052 | -90 603 | -59 518 | -55 259 |
| Projektide elluviimisega seotud kulud | -77 785 | -21 249 | -7 786 | -87 509 | -57 168 | -51 722 |
| Tegevuskulud | -306 | -648 | -2 266 | -3 094 | -1 492 | -3 527 |
| Tööjõukulud |  | -12 056 | -6 470 | -73 660 | -39 864 | -37 447 |
| Tulem | -4643 | -788 | 6 308 | 4 063 | 9 167 | 5 970 |

*Tabel 2.3. Ülevaade MTÜ Partnerid majandusandmetest 2009-2013.*

## 2.5 Organisatsiooni panus eelneval strateegia perioodil

MTÜ Partnerid on oma ülesannete täitmiseks ja tegevuse korraldamiseks kaasanud erinevaid töögruppe, korraldanud infopäevi, koolitusi, konverentse, seminare. Aastatel 2007-2013 korraldati kokku 62 erinevat üritust Igal aastal on läbi viidud infopäevi potentsiaalsetele projektitaotlejatele. 2013. aastal viidi läbi 2 õppepäeva MTÜ-de ja ettevõtjate juhatuse liikmetele ja raamatupidajatele: MTÜ aastaaruande koostamise ja uute RTJ muudatuste kohta ning E-PRIA kasutamise koolitus. Osaleti kahel rahvusvahelisel konverentsil: „Targad lahendused maanoortele“ Leedus Bristonas ning maamajanduse teemalisel konverentsil „Rural Economy“ Valloonias.

Tulenevalt LEADER-meetme kohaliku tegevusgrupi ülesannetest, on MTÜ Partnerid tegelenud aktiivselt LEADER-meetme projektitaotluste vastuvõtmise, hindamise ja paremusjärjestuse koostamisega, menetlemisega seotud dokumentide registreerimise ja säilitamise ning projektitaotlustega seotud vaiete lahendamisega. Rahastusperioodi jooksul viidi ellu enamus rahastuse saanud projekte, mis näitab ühelt poolt taotlejate head ettevalmistust ja nõustamistegevuse toimimist ning teiselt poolt valikumehhanismide head töökindlust.

2011. aastal kiitis MTÜ Partnerid juhatus heaks rahastamisotsused projektitaotlustele 4 meetmes: meede 1- teadmiste meede - heaks kiidetud projekte 14; meede 2- ühistegevuse toetamine - heaks kiidetud projekte 14; meede 3 - ettevõtjate toetamine - heaks kiidetud projekte 16; meede 4- elukeskkonna investeeringud - heaks kiidetud projekte 10. Juhatuse poolt heaks kiidetud projekte kõigi meetmete peale kokku oli 54, mille toetuse summa oli 952 279 eurot. Maainfokeskuse poolt korraldatud projektikonkursil 2011 .a. „Märka Leaderit“ said nominentideks põllumajanduse ettevõtete kategoorias OÜ Taali Mesila, OÜ Rehekivi ning noorte projektide kategoorias MTÜ „Sõmeru Start“, kellest tehti telesaated ning neid premeeriti õppereisiga Maltale. Põllumajanduse kategoorias tunnistati konkursi “MÄRKA LEADERIT“ võitjaks OÜ Taali Mesila. Lisaks tehti telesaade ka OÜ-ga Lõnga Liisu.

2013. aastal kiitis MTÜ Partnerid juhatus heaks eelotsused rahastamiseks PRIA poolt projektitaotlustele kahes meetmes: meede 1 – teadmiste meede - heaks kiidetud kokku 10 taotlust,

ja meede 2 – ühistegevuse toetamine - heaks kiidetud 5 taotlust. Juhatuse poolt heaks kiidetud taotlusi kõigi meetmete peale kokku oli 15 ja toetussumma kokku oli 42 311,14 eurot.

Noorte ja laste ettevõtlikkuse arendamiseks toetas MTÜ Partnerid nii noortele ja lastele suunatud kui ka noorte ja laste algatatud projekte (Tabel 2.4).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Noortele ja lastele suunatud projektid** | | | | | **Noorte ja laste algatatud projektid** | | | | |
|  | *2009* | *2010* | *2011* | *2012* | *2013* | *2009* | *2010* | *2011* | *2012* | *2013* |
| Haljala | 6 | 3 | 4 | 3 | 0 | 2 | 2 | 1 | 1 | 0 |
| Kunda | 4 | 2 | 1 | 1 | 0 | 1 | 1 | 0 | 1 | 0 |
| Viru-Nigula | 5 | 2 | 2 | 3 | 1 | 1 | 0 | 0 | 0 | 0 |
| Rakvere | 6 | 7 | 2 | 2 | 0 | 2 | 2 | 1 | 1 | 1 |
| Sõmeru | 6 | 3 | 2 | 4 | 2 | 1 | 2 | 1 | 3 | 1 |
| Vinni | 5 | 4 | 4 | 3 | 2 | 1 | 1 | 3 | 1 | 1 |
| **KOKKU** | **32** | **21** | **15** | **16** | **5** | **8** | **8** | **6** | **7** | **3** |

*Tabel 2.4. Noorte ja laste ettevõtlikkuse arendamise projektid 2009-2013 (allikas: MTÜ Partnerid).*

Projektitoetustega rajati, korrastati või taastati kokku 40 erinevat väikeinfrastruktuuri objekti (Tabel 2.5).

|  |  |  |  |
| --- | --- | --- | --- |
|  | **MTÜ-de poolt** | **KOV-de poolt** | **OÜ-de poolt** |
| **2009** |  | | |
| Haljala | 2 |  | 1 |
| Kunda | 1 |  |
| Viru-Nigula | 1 |  |
| Rakvere | 4 | 1 |
| Sõmeru | 1 |  |
| Vinni | 1 |  |
| **2010** |  | | |
| Haljala | 1 |  |  |
| Kunda | 1 |  |  |
| Viru-Nigula | 2 |  |  |
| Rakvere |  | 1 | 1 |
| Sõmeru |  | 1 |  |
| Vinni | 1 |  |  |
| **2011** |  | | |
| Haljala | 1 |  | 1 |
| Kunda | 2 |  |  |
| Viru-Nigula | 3 |  | 1 |
| Rakvere |  | 1 |  |
| Sõmeru | 1 |  |  |
| Vinni | 1 |  |  |
| **2012** |  | | |
| Haljala |  |  | 1 |
| Kunda |  |
| Viru-Nigula | 4 |
| Rakvere | 2 |
| Sõmeru | 1 |
| Vinni | 1 |
| **KOKKU** | **23** | **3** | **14** |

*Tabel 2.5. Väikeinfrastruktuuri projektid 2009-2013 (allikas: MTÜ Partnerid).*

Projektitoetustega toetati järgmisi kohalikust pärandkultuurist inspireeritud ideesid, kokku 8 projekti:

* OÜ Pereköök – vana trahterihoone rekonstrueerimine (eesmärgiga pakkuda rahvustoite) (Haljala vald);
* OÜ Lammasmäe Puhkekeskus – jahimaja rekonstrueerimine (rahvustoidud, rahvuslikud mängud) (2 projekti) (Viru-Nigula vald);
* OÜ Lõnga Liisu – rahvusmotiividega kudumid (2 projekti) (Vinni vald);
* OÜ Edel – mõisa katuse rekonstrueerimine (kultuurimälestis) (Rakvere vald);
* OÜ Fer Project – etnograafiast inspireeritud puittooted (2 projekti) (Sõmeru vald).

Eelneva strateegia perioodi tegevuste tulemusena on MTÜ Partnerid tegevuspiirkonnas edenenud:

1) koostöö erinevate sihtgruppide vahel – noored, eakad, puudega inimesed, teised rahvused;

2) koostöö kolme sektori vahel, eriti kohalik omavalitsus – mittetulundusühendused ja kohalik omavalitsus – väikeettevõtjad.

Olulised mõjud, mis kujunesid kestva ja toimiva praktika vältel strateegia elluviimise käigus:

* teadlikkuse tõus Leaderi olemasolust ja tegevustest;
* piirkonna ja ka teiste piirkondade edulood on tekitanud innustavat motivatsiooni (hea naabrikadedus);
* märgatav on tootmise efektiivsuse tõus tänu uutele seadmetele ja investeeringutele ettevõtluses;
* taotlejate pädevus on tõusnud;
* liikmete ja aktiivsete osaliste vahel on kujunenud usaldus- ja koostöösuhted, üksmeel, üksteise tunnustamine ja konstruktiivsus tegutsemises.

# 3. MTÜ PARTNERID KOOSTÖÖPIIRKONNA TÄNASED KITSASKOHAD JA VAJADUSED TEGEVUSVALDKONDADE LÕIKES

## 3.1 Piirkonna omavalitsuste arengukavade valdkondade tugevuste ning nõrkuste võrdlus ja ühisosa

**3.1.1 Ettevõtluskeskkond**

MTÜ Partnerid koostööpiirkonna omavalitsusi iseloomustab hästi arenenud ettevõtlus. Omavalitsused on rikkad erinevate loodusressursside poolest, atraktiivsust suurendavad mitmekesine loodus ja vaatamisväärsused. Traditsioonidega tegevusalad on põllumajandus, ehitus, metallide töötlemine ja puidutööstus, lisaks logistika ja transport. Vähemal määral on puhke- ja turismimajanduse valdkonnas tegutsevaid ettevõtteid.

|  |  |  |
| --- | --- | --- |
| **Valdkond** | **Tugevus** | **Nõrkus** |
| **Ettevõtluskeskkond** | Soodsad tingimused ettevõtluse arenguks (hea logistiline asukoht, ettevõtluseks vabade maade olemasolu, kvalifitseeritud tööjõud). | Vähenev ja vananev elanikkond. |
|  | Hea viljakusega suurte põllumassiivide olemasolu. | Madal pakutav palgatase maapiirkonna ettevõtetes. |
|  | Vallapoolne toetus alustavatele ettevõtetele. | Madal ettevõtlusaktiivsus. |
|  | Pakutavate teenuste mitmekesisus. | Puudulik ettevõtjate omavaheline suhtlemine. |
|  | Töötuse järjepidev vähenemine. | Tööjõu madal kvaliteet. |

*Tabel 3.1. Ettevõtluskeskkonna tugevused ja nõrkused.*

**3.1.2 Elukeskkond**

Elukeskkond hõlmab endas mitmeid teisi valdkondi: kogukonnateenused, külastuskeskkond, keskkonnakaitse ja kogukondlikud suhted.

MTÜ Partnerid koostööpiirkonna omavalitsused on suhteliselt arenenud infrastruktuuriga, mida toetab hea geograafiline asukoht ja suurte magistraalide, raudtee ning sadama lähedus. Läbivaks probleemiks on tehnilise taristu (keskküte, vesivarustus- ja kanalisatsioon, puhastusseadmed jne) moraalne vananemine ja rekonstrueerimistööde kõrgest maksumusest tulenevad puudulikud finantseerimisvõimalused.

Tagatud on lasteaiakohad ja vähemalt põhihariduse omandamise võimalused kodukohas. Maapiirkondade haridusasutustes on säilinud kvalifitseeritud pedagoogiline personal. Probleemiks on õpilaste arvu vähenemine, mis seab ohtu maakoolide jätkusuutlikkuse. Omavalitsuste ülesanne on leida vahendeid olemasolevate haridusasutuste renoveerimiseks ja õpikeskkonna kaasajastamiseks, noortele arendavate ja huvitavate vaba aja veetmise võimaluste pakkumiseks.

Koostööpiirkonna omavalitsuste traditsioonilised kultuurisündmused ja vaimne kultuuripärand on hoitud ja kaitstud. Igal inimesel on võimalus osaleda kultuuri- ja spordivaldkonnas nii loojana kui tarbijana. Mitmekesised looduslikud tingimused soosivad erinevate spordialade ja vaba aja tegevuste harrastamist. Valdavaks probleemiks on kultuuri- ja spordihoonete ning –rajatiste kehv seisukord ning suur investeerimisvajadus nende renoveerimiseks ja inventari uuendamiseks. Elanikele on loodud võimalused saada esmatasandi tervishoiuteenust, kuid rahvastiku vähenemine kaugemates külades koondab tervishoiuteenused keskustesse. Piirkonna omavalitsuste ühiseks mureks on elanikkonna vananemine ja sotsiaalabivajajate sisserändest tingitud kasv, samuti alkoholismi, narkomaania ja AIDS-i levik.

MTÜ Partnerid koostööpiirkonna omavalitsuste elanike turvatunnet mõjutavad riigi tasandil tehtud otsused päästeteenistuse tugipunktide ja politseipatrullide arvu vähendamise osas. Turvatunde suurendamisele aitaks kaasa elanike aktiivsem huvi piirkonnas toimuva suhtes, uute naabrivalvepiirkondade tekkimine ja elanike tõhusam tuleohutusalane teavitus- ja ennetustöö.

|  |  |  |
| --- | --- | --- |
| **Valdkond** | **Tugevus** | **Nõrkus** |
| **Kogukonnateenused** |  | |
| **Infrastruktuur** | Elamuehituseks vaba maa ja osaliselt kommunikatsioonide olemasolu. | Valdava osa elamufondist moodustavad kehvas seisukorras korterelamud. |
|  | Algatatud elamualade detailplaneeringud, eriti aktiivne tegevus Rakvere linna lähiümbruses. | Vabade korralike elamispindade vähesus suuremates keskustes. |
|  | Keskustes toimiv veevarustus ja kanalisatsioon. | Väiksemate piirkondade amortiseerunud veevarustus- ja kanalisatsioonisüsteemid või nende puudumine. |
|  | Ühisveevärgi- ja kanalisatsioonisüsteemide rekonstrueerimine EL struktuurfondide abil. | Keskküttetrasside amortiseerumisest tingitud suured küttekaod. |
|  | Keskustes toimiv tsentraalne keskküte. | Paljud korterelamud on soojustamata ning küttesüsteemid amortiseerunud. |
|  | Kohalike kütteliikide kasutamine (pellet, hakkepuit) alternatiiviks kallile gaasile ja põlevkiviõlile. | Teede ja tänavate ebarahuldav sisukord, kruusateede suur osakaal. |
|  | Teedevõrgu ja ühistranspordi olemasolu suuremate keskuste vahel. | Piiratud ressursid teede ja tänavate hoolduseks ning remondiks. |
|  | Kergliiklusteede võrgustiku olemasolu. | Amortiseerunud tänavavalgustusliinid, energiakulukad valgustid. |
|  | Tänavavalgustuse olemasolu tiheasustusaladel. | Trafode võimsus ja nende asukohad ei vasta uutele vajadustele (tarbimine on vähenenud endiste ühismajandite tootmisobjektidel ja on suurenenud taludes ja maal asuvates majapidamistes). |
|  | Oluliselt paranenud elektrivarustus tänu kesk- ja madalpinge elektrivõrkude rekonstrueerimisele. | Ikka veel on üksikuid elektrivarustuseta majapidamisi. |
| **Haridus ja noorsootöö** | Kõigis omavalitsustes on tagatud alus- ja põhihariduse omandamine, gümnaasiumid on Kunda linnas, Haljala ja Vinni vallas. | Esimesse klassi astuvate laste arvu vähenemine. |
|  | Haridusasutustes töötab hea ja kvalifitseeritud personal. | Ressursside vähesus haridusasutuste renoveerimiseks ja õpikeskkonna kaasajastamiseks. |
|  | Tasuta õpilastransport. | Õpilaste arvu vähenemine klassides kahjustab koolide jätkusuutlikkust. |
|  | Head vaba aja ja sportimise võimalused, huviharidus suuremates keskustes (noortekeskused ja –toad). | Õpilaskodude puudumine või kohtade vähesus. |
|  |  | Noormeeste ja erivajadustega noorte puudulikud võimalused huviharidusega tegelemiseks (tehnilised alad, juhendajate vähesus). |
| **Kultuur, sport ja vaba aeg** | Omavalitsuste põlised kultuuritraditsioonid, väljakujunenud kultuuri- ja spordiürituste rohkus. | Ressursside nappus kultuuri- ja spordiobjektide renoveerimiseks ja inventari kaasajastamiseks. |
|  | Kultuuri- ja spordihoonete ning –rajatiste olemasolu (rahvamajad, raamatukogud, spordisaalid, muuseumid, kirikud, staadionid). | Elanike arvu vähenemine, vananemine, eestvedajate (sädeinimeste) nappus. |
|  | Soodsad looduslikud tingimused mitmesuguste spordialade viljelemiseks. | Ringijuhtide ja treenerite vähesus, nende madal motiveeritus ja puudulik tasustamine. |
|  | Külakeskuste ja –seltside aktiivne tegevus. | Vähene koostöö ettevõtjate, vabaühenduste ja huvigruppide vahel. |
|  | Kultuuriobjektide ja vaatamisväärsuste olemasolu, nende üldine rahuldav seisukord. | Toitlustus- ja majutusvõimaluste piiratus keskustest kaugemal. |
| **Tervishoid ja sotsiaalhoolekanne** | Esmatasandi tervishoiuteenuste kättesaadavus keskustes (perearst, hambaravi, esmased uuringud, lihtsamad raviprotseduurid). | Rahvastikus pensioniealiste inimeste osakaalu kasv. |
|  | Sotsiaalse infrastruktuuri olemasolu (hooldekodu, päevakeskus). | Suurenev vajadus hooldusteenuste järele. |
|  | Omavalitsuste poolt pakutavate sotsiaalteenuste mitmekesisus. | Vajadused hooldekodu kohtade järgi on pakutavatest suuremad. |
|  |  | Hajaasustuse tõttu ei jõua abi ja teenused inimeseni ning vajalik info teenuse pakkujani. |
|  |  | Sotsiaalelamispindade vähesus, puudumine või kehv seisukord. |
|  |  | Pikaajaliste töötute ja ravikindlustuseta inimeste rohkus. |
|  |  | Alkoholismi ja narkomaania levik maapiirkondadesse. |
| **Turvalisus** | Politsei konstaablipunktide olemasolu keskustes. | Päästeteenistuse tugipunktide kaotamine paljudest keskustest. |
|  | Naabrivalvepiirkondade olemasolu, omavalitsuste soosiv suhtumine uute piirkondade loomiseks. | Hädaolukorra riskianalüüside puudumine omavalitsustes. |
|  |  | Hoonete aadresside puudulik tähistamine raskendab abi (politsei, kiirabi, pääste) kiiret kohalejõudmist. |
|  |  | Elanike vähene huvi ja aktiivsus turvalisuse suurendamiseks (vähe abipolitseinikke, vabatahtlikke päästjaid jne). |
| **Külastuskeskkond** | Omapärane, ilus, suhteliselt hästi säilinud loodus. | Vaatamisväärsuste ja teiste objektide vähene turundamine. |
|  | Mälestiste ja kultuuriväärtusega objektide toimimine turismimagnetina. | Matka- ja puhkeradade puudulik viidastamine. |
|  | Matka- ja puhkeradade olemasolu. | Majutus- ja toitlustusettevõtete vähesus piirkonnas. |
| **Keskkonnakaitse** | Korraldatud olmejäätmete veoga on liitunud suurem osa elanikkonnast. | Inimeste madal keskkonnateadlikkus (ebaseaduslik prügiladestus). |
|  | Looduskaitsealuste alade üldine hea seisukord. | Piirangud intensiivsele maaharimisele seoses paiknemisega Pandivere veekaitsealal ja Pandivere nitraaditundlikul maa-alal. |
|  | Alevike ja külade elukeskkond on muutunud atraktiivsemaks (Kauni Kodu konkursside korraldamine). | Haljastuskavade ja –projektide puudumine. |
| **Kogukondlikud suhted** | Tugevate külakogukondade, vabaühenduste olemasolu. | Tegusate eestvedajate ehk sädeinimeste vähesus kohaliku elu edendamisel. |
|  | Kohalike MTÜde ja seltsingute panus kohaliku kultuuri- ja seltsielu edendamisesse. | Küladevaheline vähene koostöö. |
|  | Aktiivne seltsielu. | Uute ideede vähesus oma piirkonna pärandi kasutamiseks. |

*Tabel 3.2. Elukeskkonna tugevused ja nõrkused.*

**3.1.3 Muud valdkonnad**

Juhtimine ja koostöö

MTÜ Partnerid koostööpiirkonna omavalitsused on väljakujunenud kaasaegse ja stabiilse juhtimissüsteemiga organisatsioonid. Omavalitsuste ja nende allasutuste raamatupidamised on tsentraliseeritud ja seda teostatakse valla- või linnavalitsuste raamatupidamise kaudu. Koostööpiirkonna omavalitsustel on välja kujunenud tihedad koostöösidemed nii naaberomavalitsustega Lääne-Viru maakonnas kui ka kaugemal. Vaatamata omavalitsuste üldisele heale olukorrale ja toimetulemisele on siiski lahendamist vajavaid probleeme erinevates valdkondades, mida saab edukamalt ja efektiivsemalt lahendada koos. Viimastel aastatel on omavalitsustele lisandunud uusi ülesandeid, mille täitmiseks napib eelarvetes raha.

|  |  |  |
| --- | --- | --- |
| **Valdkond** | **Tugevus** | **Nõrkus** |
| **Juhtimine ja koostöö** | Kompetentsete ja erivanuses ametnike olemasolu (kogemused, teadmised, uuendused). | Ametnike kohati liialt suur vastutusvaldkond. |
|  | 1. Vähene bürokraatia – kiired otsustusprotsessid. | 1. Erialaspetsialistide vähesus. |
|  | Omavalitsusesisese halduse edukas toimimine. | E-teenuste vähesus. |
|  | Konservatiivne eelarvepoliitika. | KOV eelarve sõltuvus riigi eelarvest. |
|  | Hea koostöö naaberomavalitsustega. | Kohatine ülepolitiseeritus ja info aeglane liikumine. |
|  | Hea koostöö MTÜde, ettevõtete ja  omavalitsuse vahel. | Vähene projektides osalemise aktiivsus. |
|  | Projektide kaas-finantseerimise võimekus. | Ühtse kommunikatsioonistrateegia puudumine. |
|  | Regulaarselt ilmuvad linna- ja vallalehed. |  |

*Tabel 3.3. Juhtimise ja koostöö valdkonna tugevused ja nõrkused.*

## 3.2 Piirkonna omavalitsuste arengukavade valdkondade eesmärkide võrdlus ja ühisosa

|  |  |
| --- | --- |
| **Valdkond** | **Eesmärk** |
| **Ettevõtluskeskkond** | Ettevõtluse ja arendustegevuse soodustamine ja suunamine üldplaneeringu ja detailplaneeringute abil. |
|  | Mitmekesine ja konkurentsivõimeline ettevõtlus. |
|  | Ettevõtete poolt algatatud turismi- ja puhkemajandusalaste ettevõtmiste soodustamine. |
|  | Vabade tootmispindade ja ettevõtlusalade turundamine. |
|  | Turismiteenuste ja -toodete välja arendamine ning turundamine. |
| **Elukeskkond** |  |
| **Kogukonnateenused** |  |
| **- infrastruktuur** | Hoogustunud planeerimis- ja ehitustegevus, uuselamualade loomise soodustamine. |
|  | Ühisveevärgi- ja kanalisatsiooniteenuse tagamine võimalikult paljudele elanikele. |
|  | Kergliiklusteede võrgustiku laiendamine. |
|  | Teed ja tänavad on hooldatud nii suvel kui talvel. |
|  | Uute tänavavalgustusliinide rajamine tihedama asustusega elamupiirkondadesse. |
|  | Alternatiiv- ja taastuvenergia kasutuselevõtu soodustamine. |
|  | Tarbijatele kvaliteetse elektrivarustuse tagamine koostöös Eesti Energiaga. |
|  | Inimeste keskkonnateadlikkuse tõstmine läbi erinevate ühisettevõtmiste. |
| **- haridus ja noorsootöö** | Kvaliteetse ja kaasaegse õpi- ja töökeskkonna väljaarendamine. |
|  | Haritud ja motiveeritud pedagoogiline personal. |
|  | Huvihariduse ja huvitegevuste mitmekesisus ja kättesaadavus. |
|  | Algatusvõimelised ja noorsootöös aktiivselt osalevad noored. |
| **- kultuur ja sport** | Kaasaegse sisustusega, tehniliste ja muude vahenditega korrastatud kultuuri- ja spordirajatised. |
|  | Säilinud ajaloo- ja kultuuripärand, selle parendamine ja eksponeerimine elanikele ja külalistele. |
|  | Aktiivsed kultuuriasutused ja isetegevusringid, toimiv ja mitmekülgne kultuurielu. |
|  | Sportlike ja tervislike eluviiside propageerimine, elanike kaasamine spordi- ja liikumisharrastuslikesse tegevustesse. |
| **- tervishoid ja sotsiaalhoolekanne** | Esmatasandi tervishoiuteenuse kättesaadavuse tagamine. |
|  | Terviseedenduslike tegevuste arendamine ja propageerimine. |
|  | Kõikidele abivajajatele võimaldavate sotsiaalteenuste  mitmekesistamine ja kättesaadavuse parandamine, ennetavate teenuste arendamine. |
|  | Puuetega inimestele liikumisvõimaluste loomine. |
|  | Erinevates sotsiaalvaldkonna sektorites tegutsevate inimeste koolitamine (eestkostjad, lapsehoidjad, tugiisikud, omaste hooldus, lapsevanemad). |
| **- turvalisus** | Korrakaitsekontseptsiooni, kriisireguleerimise kava väljatöötamine. |
|  | Suurema turvalisuse tagamiseks kodanikualgatuse toetamine (vabatahtlikud päästjad, abipolitseinikud, naabrivalve). |
| **Külastuskeskkond** | Puhkepiirkondade ja rannaalade väljaarendamine. |
|  | Avalike alade korrastamine ja elukeskkonna muutmine vaba aja veetmise kohaks. |
|  | Turismi- ja puhkevõimaluste laiendamine, olemasoleva potentsiaali eksponeerimine. |
| **Keskkonnakaitse** | Toimiva jäätmekäitlussüsteemi tagamine. |
|  | Toimuvad regulaarsed heakorrapäevad. |
|  | Pidev elanikkonna teavitamine jäätmekäitlusest läbi trükiste, infopäevade ja koolituste. |
|  | Ebaseaduslikult tekkinud prügimäed on likvideeritud, toimub regulaarne järelkontroll. |
| **Kogukondlikud suhted** | Kogukonnateenuste arendamine läbi kodanikualgatuse. |
|  | Tegutsevad jätkusuutlikud külakeskused. |
|  | Kultuuri ja külaliikumise edendamisega tegeleva kolmanda sektori toetamine (seltsingud, seltsid, MTÜ-d). |
|  | Tegutsevate ja juurdetekkivate spordiga seotud mittetulundusühingute toetamine, sh rahva omaalgatus spordiplatside korrastamisel. |
| **Juhtimine ja koostöö** | Omavalitsuse stabiilne ja efektiivne juhtimine, eelarve säästlik planeerimine ja majandamine. |
|  | Teenistujate ja töötajate töötingimuste parendamine, infotehnoloogia riist- ja tarkvara kaasajastamine, personalile täienduskoolituste võimaldamine. |
|  | Valla elanikele heade võimaluste loomine aktiivseks otsuste protsessis osalemiseks. |
|  | Koostöö arendamine kohalikul, maakondlikul, riiklikul ja rahvusvahelisel tasandil. |

*Tabel 3.4. Kõikide valdkondade kattuvad eesmärgid.*

## 3.3 Piirkonna omavalitsuste valdkondade tegevuskavade võrdlus ja ühisosa

Koostööpiirkonna omavalitsuste kehtivate arengukavade tegevuskavade perioodid on erinevad, kuid täpsemalt kajastatakse valdavalt järgmise 4-5 aasta tegevusi ja investeeringuid:

* Kunda linna investeeringute kava 2014-2018,
* Haljala valla tegevuskava 2013-2019,
* Rakvere valla investeeringute kava 2013-2016,
* Sõmeru valla tegevuskava 2014-2025,
* Vinni valla tegevuskava 2013-2022,
* Viru-Nigula valla tegevuskava 2014-2017.

|  |  |  |  |
| --- | --- | --- | --- |
| **Valdkond** | **Tegevus** | **Rahastamise allikas** | **Planeeritud aasta** |
| **Ettevõtluskeskkond** | Alustava ettevõtja starditoetus (R), ettevõtlustoetuse rakendamine (K) | VE | Kogu periood |
| **Elukeskkond** |  | | |
| **Kogukonnateenused** |  |  |  |
| **- infrastruktuur** | Kergliiklusteede projekteerimine ja ehitamine (V, K, R, H, S) | F, RE, VE | Kogu periood |
|  | ÜVK trasside rekonstrueerimine ja uute trasside väljaehitamine (V, V-N, S, H) | VE, KIK, Rakvere Vesi AS | Kogu periood |
|  | Tänavavalgustuse rekonstrueerimine ja laiendamine | F, VE | Kogu periood |
|  | Loodusobjektide hooldamine ja tähistamine (V, V-N), viidamajanduse korrastamine ja kontseptsiooni väljaarendamine (K). | VE, KIK | Kogu periood |
| **- haridus ja noorsootöö** | Lasteaedade renoveerimine, inventari uuendamine, piirdeaedade ehitamine, mänguväljakute renoveerimine | F, RE, VE | Kogu periood |
|  | Koolide õpikeskkonna vastavusse viimine uue õppekava nõuetega (V, H), infotehnoloogiliste võimaluste laiendamine ja sisustuse soetamine (K) | RE, VE | Kogu periood |
|  | Õpilaskodu loomine (V, K), õpilaskodu teenuse osutamine (H) | F, RE, VE | 2013-2015 (V), 2014-2018 (K), kogu periood (H) |
|  | Noortekeskuse ehitus (V-N), noortekeskuste ja –tubade renoveerimine, inventari soetamine ja kaasajastamine (V, S, H) | F, VE | 2014-2025 (V-N), kogu periood (V, S, H) |
|  | Laste töö- ja puhkelaagrite läbiviimine (V, H, S) | F, VE | Kogu periood |
| **- kultuur ja sport** | Rahvamajade renoveerimine, inventari uuendamine (V, K, V-N, H) | F, VE | Kogu periood |
|  | Raamatukogu remont (katuse vahetus) (V-N), ventilatsioonisüsteemi ehitamine (K), raamatukogule uute ruumide leidmine (S), olemasoleva laiendamine ja inventari soetamine (H) | F, VE | 2014-2017 (V-N), 2014-2015 (K), 2012-2016 (S), 2015-2016 (H) |
|  | Spordiehitiste ja –rajatiste renoveerimine, rajamine ja arendamine (spordikeskused, võimlad, staadionid) (V, K, V-N, S, H) | F, VE | Kogu periood |
|  | Spordiklubide tegevuse toetamine (V, H, S) | VE | Kogu periood |
|  | Tervise- ja suusaradade rajamine ja hooldamine (V, K, S) | VE | Kogu periood |
| **- tervishoid ja sotsiaalhoolekanne** | Hooldekodu renoveerimine ja inventari soetamine (V, K, S) | F, VE | Kogu periood |
|  | Sotsiaaleluruumide süsteemi loomine, nende korrastamine ja kohandamine teenuse osutamiseks (V, K, V-N, R, S), sotsiaalmaja ehitamine (H) | F, VE | Kogu periood, 2015-2016 (H) |
| **- turvalisus** | Naabrivalve projektide toetamine (V, H), valvekaamerate paigaldamine (K, H), | VE | Kogu periood, 2014-2015 (H), 2016-2018 (K) |
| **Külastuskeskkond** | Avalike puhkealade, mänguväljakute ja istekohtade rajamine, uuendamine ja korrastamine (K, R, V, H, V-N, S) | VE | Kogu periood |
|  | Loodusturismiobjektide hooldamine ja tähistamine (V, V-N), viidamajanduse korrastamine ja kontseptsiooni väljaarendamine (K). | VE, KIK | Kogu periood |
| **Keskkonnakaitse** | Keskkonnateadlikkuse tõstmise alates projektides osalemine (K, S, H, R). | KIK, VE | Kogu periood |
| **Kogukondlikud suhted** | MTÜ-de investeeringuprojektide kaasfinantseerimine kooskäimiskohtade väljaarendamiseks (V-N), kodanikeühenduste toetamine (V, H, S). | VE | Kogu periood |
| **Juhtimine ja koostöö** | Infotehnoloogia riist- ja tarkvara uuendamine (R, K) | VE | Kogu periood |
|  | Kodulehekülje arendamine, avalike teenuste toetavate  infosüsteemide arendamine ehk e-vald (R, H) | VE  + projektid | Kogu periood |
|  | Osalemine LEADER  tegevuspiirkonna MTÜ Partnerid töös (H, R) | VE  + projektid  (LEADER) | Kogu periood |

*Tabel 3.5. Kõikide valdkondade kattuvad tegevused, rahastamise allikad ja aeg.*

## 3.4 Piirkonna omavalitsuste arenguvajadused ja potentsiaal

Koostööpiirkonna vajadused lähtuvad piirkonna välis- ja keskkonna analüüsist ning kohalike omavalitsuste arengukavadest.

Koostööpiirkonna arenguvajadused ja kitsaskohad on esitatud kahes teemavaldkonnas:

* Ettevõtluskeskkond,
* Elukeskkond.

Elukeskkond hõlmab enda alla kogukonnateenuseid, külastuskeskkonda, keskkonnakaitset ja kogukondlikke suhteid. Teemavaldkondade kaupa on toodud järgmiste strateegia koostamise protsessi kaasatud sotsiaalsete gruppide vajadused:

*Joonis 3.1. Sotsiaalsed grupid.*

Kohalike omavalitsuste arengukavadest on välja sõelutud peamised kitsaskohad ning planeeritud lahendusteed ja ülesanded, mis põhinevad sotsiaalsete gruppide vajadustel. Enamus sotsiaalseid probleeme, mis olid määratletud eelmise arengustrateegia koostamise käigus, on jätkuvalt päevakorras.

|  |  |
| --- | --- |
| **Kitsaskohad** | **Arenguvajadused ja potentsiaal** |
| **Ettevõtluskeskkond** | |
| * Madal ettevõtlusaktiivsus. * Tööjõu vananemine, madal kvaliteet ja piiratud ressursid. * Ettevõtlusalad on kaardistamata. * Madal pakutav palgatase maapiirkonna ettevõtetes. * Kvalifitseeritud tööjõu puudus. * Tooraine kättesaadavus muutunud keerulisemaks (puit). * Puudulik ettevõtjate omavaheline suhtlemine. * Ettevõtete tegevusregistri puudumine. | * Arendustegevuse ja ettevõtluse soodustamine ning suunamine üld- ja detailplaneeringute abil. * Ettevõtjatele ühiste koolituste korraldamine, mille tulemusena tõuseb ettevõtete tulukus ja ettevõtjate motivatsioon. * Ettevõtlusega alustamise lihtsustamine soodsate tingimuste pakkumisega alustavale ettevõttele. * Ettevõtlusele vajaliku taristu väljaehitamise toetamine. * Elanike teenindamisele suunatud kaubanduse ja teeninduse arendamise toetamine planeerimisprotsessis. * Valla arenguks vajalike maade munitsipaliseerimine. * Ettevõtete poolt algatatud turismi- ja puhkemajandusalaste ettevõtmiste soodustamine. * Parimate ettevõtjate tunnustamine. * Ettevõtlusalade detailne kaardistamine ja kajastamine kodulehtedel. * Ettevõtjate vajaduste väljaselgitamine, et soodustada koostööd. * Ettevõtluse aktiivsem arendamine läbi ettevõtlustoetuste. |
| **Elukeskkond** | |
| **Kogukonnateenused** | |
| * Elanike vananemine, negatiivne loomulik iive ja rändesaldo. * Tööealiste, haritud ja aktiivsemate kuni 30-aastaste inimeste lahkumine. * Vähe on elanikke vanuses 20–45, eriti naisi. * Avalikud teenused on koondunud suurematesse keskustesse. * Väheaktiivne planeerimistegevus, kuna maareformi käigus on enamus perspektiivseid maid erastatud. * Omavalitsuste elamufond on valdavalt halvas seisukorras ja vajab remonti. * Enamik olemasolevaid ÜVK-süsteeme ja soojustrasse vajavad põhjalikku rekonstrueerimist. * Kohalike teede üldine halb seisund. * Sularahaautomaatide puudumine või kadumine suurematest keskustest. * Sagedased voolukõikumised, mis raskendavad inimeste elu ja ettevõtlust. * Bussiliikluse hõredus ja puudumine kaugemates külades. * Ressursside vähesus haridusasutuste renoveerimiseks ja õpikeskkonna kaasajastamiseks. * Ressursside nappus kultuuri- ja spordiobjektide renoveerimiseks ja inventari kaasajastamiseks. * Noormeeste ja erivajadustega noorte puudulikud võimalused huviharidusega tegelemiseks (tehnilised alad, juhendajate vähesus). * Vabaõhuürituste uudsete ideede nappus. * Puudulikud vaba aja veetmise võimalused lastele ja noortele, sh erivajadustega noortele. * Vanemate väga suur hõivatus tööga tingib laste järelevalvetuse. * Suurenev vajadus erinevate hooldusteenuste järele. * Vajadused hooldekodu kohtade järgi on pakutavatest suuremad. * Sotsiaalelamispindade vähesus, puudumine või kehv seisukord. * Pikaajaliste töötute ja ravikindlustuseta inimeste rohkus. * Alkoholi ja narkootikumide lihtne kättesaadavus. * Kuritegevuse kasv järelevalve puudumise ja   karistamatuse tõttu.   * Naabrivalvepiirkondade vähesus. * Politsei- ja päästeteenuste puudumine osades piirkondades. | * Üldise elukvaliteedi parandamine piirkonnas. * Eelduste loomine, et noored ei lahkuks tööealiseks saades või pöörduksid peale õpinguid piirkonda tagasi. * Sotsiaalse ja füüsilise keskkonna väljaarendamine. * Avalike ja teiste teenuste kättesaadavuse parandamine hajaasustusega piirkondades. * Elamualade detailplaneeringute koostamine. * Elamufondi koosseisu otstarbekuse hindamise läbiviimine, üüri- ja sotsiaalkorterite perspektiivse vajaduse väljaselgitamine. * Abi osutamine veevarustuse tagamiseks seda vajavates kohtades. * Teede hoolduseks, remondiks ja ehituseks vajalikke rahaliste vahendite tagamine. * Kergliiklusteede väljaehitamine. * Elektriteenuse kvaliteeti parandamine koostöös Eesti Energiaga. * Ühistranspordis toimivate maakondlikele ja linnadevahelistele liinidele lisaks õpilasliinide käigushoidmine, et võimaldada liikumist valla äärealadelt valla ja maakonna keskusesse. * Koolide õpikeskkonna vastavusse viimine uue õppekava nõuetega, infotehnoloogiliste võimaluste laiendamine ja sisustuse soetamine. * Elukestva õppe soodustamine. * Spordi-, kultuuri- ja vabaajaobjektide väljaarendamine ja parendamine, sh laste- ja pallimänguväljakud. * Noortekeskuse ehitus, noortekeskuste ja –tubade renoveerimine, inventari soetamine ja kaasajastamine. * Kohalike vabaõhuürituste muutmine populaarseiks piirkondlikeks sündmusteks. * Sotsiaalteenuste (avahooldus) arendamine ja laiendamine. * Sotsiaaleluruumide süsteemi loomine, nende korrastamine ja kohandamine teenuse osutamiseks. * Vähekindlustatud ja probleemsete perede lastele suvelaagrite korraldamine. * Uuselamualade loomine või nende tekkele kaasa aitamine. * Naabrivalve tõhustamine. * Piirkonna atraktiivsuse tõstmine ja mainekujundus ka väljapoole suunatud tegevustega. * EL struktuurifondide ja siseriiklike programmide poolt pakutavate võimaluste kasutamine investeeringute teostamiseks. * Spordi- ja vabaajaobjektide renoveerimine. * Laste- ja pallimänguväljakute rajamine ja täiustamine. * Kultuuri- ja spordiobjektide väljaarendamine ja parendamine. * Noortekeskuste kui noorsootööd korraldavate üksuste toetamine. * Korrakaitse kontseptsiooni väljatöötamine ja elluviimine. |
| **Külastuskeskkond** | |
| * Puhkealade kehv heakord. * Majutus- ja toitlustusasutuste vähesus. * Matka- ja puhkeradade puudulik viidastamine. * Vaatamisväärsuste ja teiste turismiobjektide vähene turundamine. | * Mereäärsete puhkealade ja looduskaunite puhkerajatiste korrastamine. * RMK-ga koostöö arendamine matkaradade väljaehitamiseks. * Matka- ja puhkeradadele infoviitade, teabetahvlite, kaartide jms paigaldamine. * Piirkonna turismisektori ühine turundamine, sh turundusmaterjalide koostamine. |
| **Keskkonnakaitse** | |
| * Ebaseadusliku jäätmekäitluse esinemine. * Külades puudub huvi sõlmida individuaalseid olmejäätmeveo lepinguid. * Piirangud seoses paiknemisega Pandivere veekaitsealal ja Pandivere nitraaditundlikul maa-alal. * Elanikkonna ja ettevõtete madal keskkonnateadlikkus. * Koostööpiirkonna territooriumilt läbisõitjate ja suvel suvitajate poolt tekitatud prügi. * Jäätmete liigiti kogumise süsteemi puudulikkus. * Kohati puudulik heitvete puhastus. Heitvete ja fekaalide kogumiskaevude mittevastavus nõuetele. * Keskkonna järelevalve teenuse puudulikkus. | * Inimeste keskkonnateadlikkuse tõstmine läbi erinevate ühisettevõtmiste. * Koolide osalemine keskkonnateadlikkuse projektides. * Korraldatud olmejäätmeveo organiseerimine tiheasustusega piirkondades. * Konteinerite paigaldamine vastavalt vajadustele. * Taaskasutuse propageerimine. * Elanike ja ettevõtjate keskkonnateadlikkuse suurendamine Pandivere nitraaditundlikust alast ja keskkonnapiirangutest. * Üldiste heakorra aktsioonide korraldamine. * Loodusõpperadade rajamine ja arendamine. * Keskkonnajärelevalve korraldamine. * Alternatiivkütuse ja taastuvenergia kasutamine. |
| **Kogukondlikud suhted** | |
| * Külaliikumise ebaühtlus, tagasihoidlik ühistegevust osades asulates. * Tegusate eestvedajate (sädeinimeste) vähesus kohaliku elu edendamisel. * Vähene küladevaheline koostöö. * Valla elanike vähene osalemine otsuste tegemise protsessis. * Inimeste vähene aktiivsus. * Kooskäimiskohtade osaline puudumine, mis toetaks ühistegevust. * Uute ideede vähesus. * Paikkonna pärandi vähene ärakasutamine. | * Ühiste tegevuste arendamine kõikide piirkondade vahel. * Elanikkonna laiem ja aktiivsem kaasamine tegevustesse ja üritustel osalemisse. * Küsitluste ja piirkondlike arutelude korraldamine, tagasiside saamine elanikelt. * Kogukonnateenuste kättesaadavuse ja kvaliteedi kasv. * Külade sotsiaalse ja füüsilise keskkonna väljaarendamine. * Külavanemate toetamine koolituste, ürituste, koosolekute jms korraldamisel. * Ühisürituste korraldamine. * Kultuuri- ja looduspärandi elavdamise ja kasutuselevõtu kaudu kohalike kogukondade elujõulisemaks ja jätkusuutlikumaks muutmine. * Seltsitegevuse arendamine, külaplatside rajamisele ja arendamisele kaasaaitamine. |

*Tabel 3.6. Tänased kitsaskohad ja vajadused.*

## 3.5. Piirkonna omavalitsuste visioonid

MTÜ Partnerid tegevuspiirkonna omavalitsuste visioonid on järgmised:

|  |  |
| --- | --- |
| **Kunda linn 2025** | Aastal 2025 on Kunda meeldiva elukeskkonnaga säästvat arengut propageeriv, turvaline, hästi arenenud infrastruktuuriga sadama- ja tööstuslinn, mis on laiemalt tuntud regionaalse tööstus- ja logistikakeskusena. Kunda linn on piirkonna tõmbekeskus, kus on erinevad võimalused tööks ja elamiseks. Kunda omavalitsust juhib kvalifitseeritud ja ühtne meeskond. Linn on arengukeskkonna looja ja võimaluste kaaluja. Kunda sadam on tuntud regionaalse sadamana, kus on käivitunud regulaarliinid Soome ja Venemaa suunal.  Aastal 2025 on Kunda linnas gümnaasium, kus antakse konkurentsivõimelist haridust kaasaegses õpi- ja töökeskkonnas koostöös erinevate asutustega. Väärtustatakse individuaalset lähenemist, selleks toimivad hariduses väljaarendatud tugisüsteemid. Rakendatakse integreeritud hariduse võimalusi erinevatel tasanditel nii eestikeelse õppe süvendamisest kuni rahvusvahelistumiseni välja. Kunda linnas võimaldatakse kaasaegsel tasemel ja mitmekülgset huviharidust. Käivitunud on Rahvaülikool.  Kunda linnas on välja arendatud vajadustepõhised, inimkesksed ja sotsiaalselt võrdsemad teenused, et toetada tervet ja tugevat kogukonda. Aastal 2025 on Kunda tuntud kui piirkonna spordi- ja tervisekeskus.  Kunda linn on aastal 2025 piirkonna (Virumaade põhjapiirkond) kultuuri, spordi ja turismikeskus. Kunda linn on mitmekülgse ja arenenud kultuurieluga linn, mille tagavad aktiivsed inimesed korrastatud ja hästi toimivate asutustega. Kunda linn on aastal 2025 noorte tegevusi väärtustav ning innovatiivne, kus on tagatud noortele aastaringne aktiivne tegevus. Kunda linnas on aastal 2025 esindatud aktiivsed, mitmekesiste tegevustega ja elujõulised kodanikeühendused, mille läbi on suurenenud kogukonnatunnetus, kogukonnateenuste areng ning väärtustunud on vabatahtlik tegevus. |
| **Haljala vald 2020** | Aastal 2020 on Haljala vald kvaliteetse ning jätkusuutliku elukeskkonnaga, terve, haritud ja  aktiivse rahvastikuga piirkond, kus on ühendatud rikkalik kultuuripärand, avatus  innovatsioonile ning tugev paikkondlik identiteet. |
| **Rakvere vald 2032** | Rakvere vald on inimväärse elu- ja puhkekeskkonnaga, erksa kultuurielu, konkurentsivõimelise majanduse ja kaasaegse infrastruktuuriga säästvale arengule suunatud, iseseisev, koostöömeelne, haldus- ja jätkusuutlik ning uuendustele avatud kogukond. |
| **Sõmeru vald 2025** | Sõmeru vald on kasvavat heaolu, tasakaalustatud arengut ja turvalisust pakkuv elupaik, kus ollakse avatud innovatsioonile, hoitakse elu- ja looduskeskkonda ning säilitatakse kohalikku identiteeti ja kultuuripärandit. |
| **Vinni vald 2022** | Vinni vald on kauni ja puhta loodusega keskkonnasõbralik ja heakorrastatud vald.  Vinni vald on arenenud põllumajandusega, kohalikul toorainel põhinev, keskkonnasõbralikku ja –säästlikku tootmist toetav, investeerijale atraktiivne, kauni loodusega puhke- ja turismipiirkonnana tuntud vald.  Vinni vald on kaasaegse infotehnoloogia rakendusi kasutav E-vald; valla tehniline infrastruktuur on kaasajastatud ja vajadusi arvestav; tehnovõrgud ja –rajatised (s.h. liinid, torustikud, mastid) on nõuetekohaselt mõõdistatud, registreeritud ja nendega seotud maakasutusõigused seadustatud; alternatiiv- ja taastuvenergeetika kasutuselevõtuks tingimused loodud.  Vinni vald on heakorrastatud ja rekonstrueeritud munitsipaalelamufondiga ning hoogustunud elamuehitusega vald.  Kommunaalteenused on elanikele vajalikul tasemel kättesaadavad.  Alushariduse saamise võimalused on tagatud lapse kodus, kodukohas või koduvallas. Lapse ettevalmistamisega kooliks tegelevad kodu kõrval lasteaiad, mängurühmad, kultuuriasutused. Vinni vald tagab kvaliteetse põhihariduse saamise üldreeglina oma valla piires. Erivajadustega lastele võimaldatakse õppimisvõimalus kas siinse omavalitsuse territooriumil või vastavate tingimuste puudumisel väljaspool valla territooriumi neile sobivas õppekeskkonnas soovituslikku õppekava järgides. Keskhariduse andmine on koondunud Vinni-Pajusti Gümnaasiumisse, kus selleks on head ja kõrgetasemelised tingimused. Asutus võib toimida integreeritud koolina, koos täiendõppekeskusega ja majutusvõimalusega. Vinni vallas on võimalus omandada kutse- ja kõrgharidus majanduse-, juhtimise-, ettevõtluse-, teeninduse- ja sotsiaalvaldkonnas ning saada täiendus- ja ümberõpet ja nõustamisteenuseid sh karjäärinõustamist. Vinni vallas täidab neid ülesandeid kaasaegse õpikeskkonnaga Lääne-Viru Rakenduskõrgkool koostöös Vinni-Pajusti Gümnaasiumiga ja Rakvere Ametikooliga. On loodud erinevad võimalused huvihariduse saamiseks ja huvitegevuses osalemiseks nii vallas kui väljaspool selle territooriumi.  Vinni vald on professionaalse noorsootöö struktuuriga, noorte tegevusse äri- ja kolmandat sektorit kaasav vald.  Vinni vald on aktiivse seltsieluga, rahvuslikul identiteedil põhinev, kultuuri ja ajaloopärandit väärtustav, edasiviivalt toimiva inimestevahelise koostööga paik.  Vinni valla elanik on väärtustanud sportlikud eluviisid, rahva- ja tervisesport on au sees.  Toimiv koostöö valla ja kiriku vahel, seda eelkõige kultuuri-, hariduse- ja sotsiaaltöö valdkonnas.  Vinni vald on välja arendatud sotsiaalhoolekandesüsteemiga vald.  Vinni Perekodu on asenduskoduteenust pakkuv hoolekandeasutus, kus on rahuldatud lapse põhivajadused ning tagatud talle turvaline ja arenguks soodne elukeskkond. Ellu astub haritud, aktiivne ja elus toime tulev noor inimene.  Vinni valla elanikele on tagatud nende vajadusi rahuldavad tervishoiuteenused.  Vinni vallas on välja arendatud efektiivne tuletõrje- ja päästetegevuse süsteem.  Vinni vald on kodanikualgatusele avatud toimiva korrakaitsega turvaline elupaik.  Vinni vald on kasvava tähtsusega puhke- ja turismipiirkond nii kohalikele kui ka välisturistidele. |
| **Viru-Nigula vald 2025** | Aastal 2025 Viru-Nigula vald on:  Aktiivse, mobiilse, toimetuleva ja jätkusuutliku elanikkonnaga piirkond.  Aktiivse külaeluga, heade elamistingimustega, turvaline ja heakorrastatud elukeskkond.  Elukestvat õpet väärtustav, lapsesõbralik, heade õppimisvõimalustega õpikeskkond.  Hästi säilitatud paikkonna kultuuripärandi, mitmekesiseid vabaaja veetmise võimalusi ja meelepäraseid tegevusi pakkuv kultuurikeskkond.  Atraktiivsete töökohtade ja kaasaegse infrastruktuuriga arenev, konkurentsivõimeline ja jätkusuutlik ettevõtluskeskkond.  Efektiivse ja professionaalselt toimiva vallaorganisatsiooni, kodanikualgatusele, koostööle ning ühistegevusele tugineva stabiilse ja tasakaalustatud arenguga omavalitsus. |

*Tabel 3.7. MTÜ Partnerid tegevuspiirkonna omavalitsuste visioonid.*